hotchpotch/miracl-hf-unified huggingface dataset:
เถ้าแก่น้อย Cooking Academy ตอน ขนมหวานนานาชาติ
เถ้าแก่น้อย Cooking Academy ตอน ขนมหวานนานาชาติ เป็นเกมเกี่ยวกับการทำอาหารและการสอนพื้นฐานคณิตศาสตร์ พัฒนาและจำหน่ายโดยวิสต้า บิสซิเนส โดยเป็นเกมแรกของเกมชุดเถ้าแก่น้อยที่สามารถแสดงคะแนนการทำขนมบนเฟซบุ๊กได้ และเป็นเกมที่เกี่ยวกับการทำขนมหวานนานาชาติหลากหลายชนิด เช่น เค้ก ตีรามีซู ทองหยอด ไทยากิ เป็นต้ โดยสามารถเลือกทำได้ทั้งขนมเอเชียและยุโรป และสามารถนำขนมไปขายในร้านขายขนมได้อีกด้วย
การทำขนมจะแบ่งเป็น 2 แบบ คือแบบ Free Mode และแบบ Product Mode โดยมีขนมในเกมที่ให้ฝึกทำทั้งหมด 20 รายการ ทั้งขนมหวานเอเชียและขนมหวานยุโรป
การทำขนมแบบ Free Mode เป็นโหมดสำหรับผู้ที่ฝึกหัดทำขนม โดยจะไม่เสียค่าใช้จ่ายในการทำขนม และมีการอธิบายวิธีทำแต่ละขั้นตอนด้วย แต่ขนมที่ทำออกมาได้จะไม่สามารถนำไปขายในร้านขนมได้
การทำขนมแบบ Product Mode เหมาะสำหรับผู้ที่มั่นใจแล้วว่าจะทำขนมออกไปขายในร้านขนม การทำขนมเพื่อขายในร้านจะต้องเสียค่าทำขนม ลดหลั่นกันไปตามความยากง่ายของขนม ยกเว้นขนมชนิดแรก ซึ่งไม่ต้องเสียค่าใช้จ่าย คือถั่วแดงกวนน้ำแข็งไส และบราวนี ขนมที่ทำได้จะแบ่งออกเป็น 4 ระดับ คือ ดีมาก ดี พอใช้ และต้องฝึกฝนใหม่ ถ้าทำขนมได้ระดับที่ 4 ขนมจะไม่สามารถนำไปขายในร้านได้
เป็นสถานที่สำหรับขายขนมที่เราทำออกมาขาย โดยจะแสดงเฉพาะขนมที่ทำสำหรับขายเท่านั้น ต้องเข้าไปเปิดร้านเท่านั้นจึงจะมีลูกค้ามาซื้อขนม รายได้จากการขนมจะขึ้นกับจำนวนขนมในร้าน หากมีขนมขายในร้านมาก รายได้ก็จะยิ่งมากขึ้น สามารถนำรายได้จากการขายขนมไปซื้อเฟอร์นิเจอร์เพื่อประดับตกแต่งร้านได้
ในเกม Cooking Academy สามารถที่จะให้ผู้เล่นเลือกว่าต้องการเล่นเป็นผู้ชายหรือผู้หญิงได้ โดยสามารถสับเปลี่ยนตัวละครได้ รวมถึงสามารถนำรายได้จากการขายขนมมาซื้อเสื้อผ้าเครื่องประดับต่าง ๆ ได้
ดิสมีนส์วอร์ (เพลงนิกเคลแบ็ก)
ดิสมีนส์วอร์ เป็นซิงเกิลที่ 3 ของวงดนตรีร็อกชาวแคนาดาในอัลบั้มสตูดิโอส์ที่ 7 ของนิกเคลแบ็ก คือ เฮียแอนด์นาวน์ โดยออกจำหน่ายในซิงเกิลวิทยุในประเทศเยอรมนี เมื่อวันที่ 10 พฤศจิกายน ค.ศ. 2011 และออกจำหน่ายในซิงเกิลวิทยุในประเทศสหรัฐอเมริกา ในวันที่ 14 กุมภาพันธ์ ค.ศ. 2012 หลังภาพวิดีโอถูกโพสต์ใน นิกเคลแบ็กทีวี บนยูทูบ มิวสิกวิดีโอนี้ถูกช็อดสำหรับซิงเกิล นอกจากนั้นยังใช้เป็นเพลงธีมอย่างเป็นทางการกับศึกดับเบิลยูดับเบิลยูอี อิลิมิเนชั่น แชมเบอร์ (2012)
ประดิษฐ์ ปัญจวีณิน
ศาสตราจารย์คลินิก นายแพทย์ ประดิษฐ์ ปัญจวีณิน ผู้อำนวยการโรงพยาบาลศิริราช ปิยมหาราชการุณย์ และเป็นแพทย์ประจำพระองค์ในพระบาทสมเด็จพระปรมินทรมหาภูมิพลอดุลยเดช ที่ได้รับไว้วางพระราชหฤทัยมากที่สุดคนหนึ่ง โดยทรงโปรดเกล้าฯ เป็นผู้ถวายงานในการเข็นพระเก้าอี้เลื่อน
ศ.นพ.ประดิษฐ์ ปัญจวีณิน เกิดเมื่อวันที่ 13 มีนาคม พ.ศ. 2499 เป็นชาวพระประแดง จังหวัดสมุทรปราการ สมรสกับนางวริยา ปัญจวีณิน มีบุตร-ธิดา 2 คน คือนางสาวปัทมน และนายปริย ปัญจวีณิน
ศ.นพ.ประดิษฐ์ ปัญจวีณิน จบการศึกษา ม.ศ.3 จากโรงเรียนแสงอรุณ ส่วนระดับมัธยมปลายเรียนสายวิทยาศาสตร์ที่โรงเรียนปทุมคงคา และเข้าเรียนคณะวิทยาศาสตร์ มหาวิทยาลัยมหิดล ครั้งยังเป็นคณะเรียนรวมทั้งวิทยาศาสตร์ ทันตแพทย์ เภสัช และแพทย์ ก่อนจะแยกเรียนคณะแพทย์ในปีที่ 2 สำเร็จแพทยศาสตร์บัณฑิต (รุ่น 85)
หลังจากจบการศึกษาระดับแพทยศาสตร์บัณฑิต (รุ่น 85) จากคณะแพทยศาสตร์ศิริราชพยาบาล มหาวิทยาลัยมหิดลแล้ว ได้ไปเป็นแพทย์ใช้ทุนที่โรงพยาบาลโนนสมบูรณ์ (ขอนแก่น) และสถาบันราชประชาสมาสัย (พระประแดง) ต่อมาเข้าฝึกอบรมในระดับแพทย์ประจำบ้านอายุรศาสตร์ และแพทย์ประจำบ้านต่อยอดสาขาอายุรศาสตร์โรคหัวใจตามลำดับที่คณะแพทยศาสตร์ ศิริราชพยาบาล จนสำเร็จการฝึกอบรมในปีพ.ศ. 2534 จึงได้เข้ารับราชการในตำแหน่งอาจารย์ สังกัดสาขาวิชาหทัยวิทยา ภาควิชาอายุรศาสตร์ คณะแพทยศาสตร์ศิริราชพยาบาล
จากนั้นได้ไปฝึกอบรมเพิ่มเติมในสาขาเฉพาะทางการทำหัตถการปฏิบัติสายสวนโรคหัวใจและหลอดเลือด ณ Green Lane Hospital ประเทศนิวซีแลนด์ เมื่อกลับมาจากการฝึกอบรมต่างประเทศแล้ว ได้ทำหน้าที่ทั้งในด้านการเรียนการสอน งานบริการ และงานวิจัยที่คณะแพทยศาสตร์ ศิริราชพยาบาล
ศ.นพ.ประดิษฐ์ ปัญจวีณิน เริ่มเข้ารับราชการในตำแหน่งอาจารย์ประจำสาขาหทัยวิทยา ภาควิชาอายุรศาสตร์ คณะแพทยศาสตร์ ศิริราชพยาบาล มหาวิทยาลัยมหิดล เมื่อ พ.ศ. 2533 – พ.ศ. 2534 ,เลขานุการคณะกรรมการการศึกษาหลังปริญญา ภาควิชาอายุรศาสตร์ คณะแพทยศาสตร์ ศิริราชพยาบาล เมื่อ พ.ศ. 2537 – พ.ศ. 2539 ,ประธานกลุ่มผู้ประสานงานคุณภาพ ภาควิชาอายุรศาสตร์ คณะแพทยศาสตร์ ศิริราชพยาบาล เมื่อ พ.ศ. 2542 – พ.ศ. 2543 ,กรรมการ และเลขานุการคณะกรรมการบริหาร สำนักงานศูนย์โรคหัวใจสมเด็จพระบรมราชินีนาถ คณะแพทยศาสตร์ ศิริราชพยาบาล เมื่อ พ.ศ. 2543 – พ.ศ. 2544 ,รองหัวหน้าสาขาหทัยวิทยา ภาควิชาอายุรศาสตร์ คณะแพทยศาสตร์ ศิริราชพยาบาล เมื่อ พ.ศ. 2543 – พ.ศ. 2547 ,รองหัวหน้าสำนักงานศูนย์โรคหัวใจฯ ฝ่ายงานบริการและงานวิจัย เมื่อ พ.ศ. 2544 – พ.ศ. 2550 , หัวหน้าสาขาหทัยวิทยา ภาควิชาอายุรศาสตร์ คณะแพทยศาสตร์ ศิริราชพยาบาล เมื่อ พ.ศ. 2547 – ปัจจุบัน ,ประธานกองทุนพัฒนาระบบงานหัวใจและหลอดเลือด (The Heart by Siriraj) เมื่อ พ.ศ. 2547 – ปัจจุบัน คณะแพทยศาสตร์ศิริราชพยาบาล ,หัวหน้าสำนักงานศูนย์โรคหัวใจสมเด็จพระบรมราชินีนาถ คณะแพทยศาสตร์ ศิริราชพยาบาล เมื่อ พ.ศ. 2550 – พ.ศ. 2555
ศ.นพ.ประดิษฐ์ ปัญจวีณิน เป็นผู้อำนวยการโรงพยาบาลศิริราช ปิยมหาราชการุณย์คนแรก และเป็นแพทย์ประจำพระองค์ในพระบาทสมเด็จพระปรมินทรมหาภูมิพลอดุลยเดช ที่ได้รับไว้วางพระราชหฤทัยมากที่สุดคนหนึ่ง โดยทรงโปรดเกล้าฯ เป็นผู้ถวายงานในการเข็นพระเก้าอี้เลื่อน
ศ.นพ.ประดิษฐ์ ปัญจวีณิน ได้รับรางวัลจากหน่วยงานต่างๆ ดังนี้
เกาะบูเว
เกาะบูเว (; ) เป็นเกาะอาณานิคมของประเทศนอร์เวย์ และเป็นเกาะที่ไกลที่สุดในโลก ตั้งอยู่ในมหาสมุทรแอตแลนติกตอนใต้ที่จุดพิกัด โดยเกาะนี้เป็นเกาะที่ห่างที่สุดในโลก เพราะห่างจากแหลมกู๊ดโฮปทางทิศตะวันตกเฉียงใต้ 1,600 กิโลเมตร (1,000 ไมล์) และห่างจากแอนตาร์กติกาทางทิศใต้ 1,600 กิโลเมตร (994 ไมล์) เกาะมีพื้นที่ 49 ตร.กม. โดยร้อยละ 93 ของเกาะปกคลุมด้วยธารน้ำแข็ง
เกาะบูเวถูกค้นพบครั้งแรกในวันที่ 1 มกราคม ค.ศ. 1739 โดย ฌอง-บาติสต์ ชาร์ลส์ บูเว เดอ โลเซน ซึ่งเขาทำการบันทึกพิกัดของเกาะที่คลาดเคลื่อนไปทำให้ไม่มีใครพบเห็นเกาะแห่งนี้อีกเลยจนกระทั่งปี ค.ศ. 1808 มันจึงถูกค้นพบอีกครั้งโดย เจมส์ ลินด์ซีย์ และครั้งนี้ก็เป็นครั้งแรกที่เกาะแห่งนี้มีมนุษย์ลงไปเหยียบย่าง ในปี ค.ศ. 1898 และประเทศนอร์เวย์ปกครองเกาะบูเวในเดือนธันวาคม ค.ศ. 1927 ตามพระราชกฤษฎีกาเมื่อ 27 กุมภาพันธ์ ค.ศ. 1930 แต่เกาะถูกประเทศอังกฤษอ้างความเป็นเจ้าของ ในปี ค.ศ. 1927 แล้วประเทศนอร์เวย์ก็อ้างความเป็นเจ้าของเกาะแห่งนี้และอ้างสิทธิ์เหนือดินแดนควีนมอดแลนด์ ซึ่งเป็นที่ตั้งของสถานีวิจัยของดินแดน จนเกิดความขัดแย้งกับประเทศอังกฤษ จนกระทั่งในปี ค.ศ. 1930 เกาะแห่งนี้ถึงได้รับเอกราชจากประเทศอังกฤษ
เกาะบูเวเป็นเกาะภูเขาไฟโดยมีหิมะและธารน้ำแข็งปกคลุมอยู่โดยมีพืชและสัตว์บางชนิดอาศัยอยู่ เช่น ไลเคน, นกเพนกวิน และแมวน้ำ
พายุโซนร้อนขนุน (พ.ศ. 2555)
พายุโซนร้อนกำลังแรงขนุน (ชื่อรหัสสากล: 1207, ชื่อรหัสJTWC: 08W, ชื่อPAGASA: เอนเทง) เป็นพายุหมุนเขตร้อนลูกที่ 8 ของปี พ.ศ. 2555 "ขนุน" เป็นชื่อผลไม้ในภาษาไทย
เกาะบราช
เกาะบราช (; ภาษาถิ่น: "Broč"; , ; ) เป็นเกาะในทะเลเอเดรียติก นอกชายฝั่งดัลเมเชีย ของประเทศโครเอเชีย มีพื้นที่ 396 กม² ทำให้เป็นเกาะใหญ่ที่สุดในดัลเมเชีย และเป็นเกาะใหญ่เป็นอันดับ 3 ในทะเลเอเดรียติก เกาะมีประชากร 14,436 คน
ไฮดาไกว
ไฮดาไกว () หรือ หมู่เกาะควีนชาร์ลอตต์ () เป็นกลุ่มเกาะทางชายฝั่งตอนเหนือของรัฐบริติชโคลัมเบีย ประเทศแคนาดา มีช่องแคบเฮเคตคั่นระหว่างหมู่เกาะนี้กับแผ่นดินใหญ่ ประชากรส่วนใหญ่เป็นชาวเฮย์ดา ไฮดาไกวประกอบด้วยเกาะสำคัญสองเกาะคือ เกาะแกรมทางทิศเหนือ และเกาะมอร์สบีทางทิศใต้ และมีเกาะเล็ก ๆ อีก 150 เกาะ มีพื้นที่รวม 10,180 ตร.กม. (3,931 ตร.ไมล์) เกาะสำคัญอื่นเช่น เกาะลังการา เกาะลูอีส เกาะไลเอลล์ เกาะเบอร์นาบี และหมู่เกาะคังฮิต
สปิตส์เบอร์เกน
สปิตส์เบอร์เกน ( หรือเดิมชื่อ West Spitsbergen; นอร์เวย์: "Vest Spitsbergen", "Vestspitsbergen") เป็นเกาะใหญ่ที่สุดและเกาะเดียวที่มีคนอาศัยอยู่ในหมู่เกาะสฟาลบาร์ ประเทศนอร์เวย์ ตั้งอยู่ทางตะวันตกสุดของหมู่เกาะ ติดกับมหาสมุทรอาร์กติก ทะเลนอร์วีเจียน และทะเลกรีนแลนด์ เกาะมีพื้นที่ 39,044 ตร.กม. (15,075 ตร.ไมล์) เป็นเกาะใหญ่ที่สุดของนอร์เวย์ และใหญ่เป็นอันดับ 36 ของโลก
เกาะนี้เป็นที่รู้จักกันดีในหมู่พวกไวกิง แต่ได้รับการค้นพบในสมัยใหม่โดยวิลเลิม บาเรินตส์ นักเดินเรือชาวดัตช์ ใน ค.ศ. 1596 เกิดข้อพิพาทของชาติต่าง ๆ ในยุโรปหลายชาติเกี่ยวกับผลประโยชน์ของสิทธิการล่าปลาวาฬในคริสต์ศตวรรษที่ 17 และสิทธิการทำเหมืองแร่ในคริสต์ศตวรรษที่ 21 ก่อนที่นอร์เวย์จะได้เข้าครอบครองอย่างเป็นทางการใน ค.ศ. 1925
เบรากรุซ
เบรากรุซ () หรือชื่อทางการ เอรอยกาเบรากรุซ () เป็นเมืองท่าที่สำคัญและเทศบาลบริเวณอ่าวเม็กซิโกในรัฐเบรากรุซ ประเทศเม็กซิโก เมืองตั้งอยู่ตอนกลางของรัฐ เป็นหนึ่งในเมืองที่มีประชากรมากที่สุดของรัฐ เมืองนี้เป็นเมืองที่เก่าแก่ที่สุดและใหญ่ที่สุด และเป็นเมืองท่าทางประวัติศาสตร์ที่โดดเด่นที่สุดตั้งแต่ยุคล่าอาณานิคม
นักสำรวจชาวสเปนชื่อ เอร์นัน กอร์เตส เดินทางถึงเม็กซิโกในปี ค.ศ. 1519 ได้เริ่มเข้ามาตั้งถิ่นฐาน เขาตั้งชื่อเมืองว่า บิยาริกาเดลาเบรากรุซ (Villa Rica de la Vera Cruz) เป็นเมืองที่สเปนตั้งถิ่นฐานเมืองแรกในแผ่นดินอเมริกา ในยุคล่าอาณานิคม มีการค้ารุ่งเรือง ในเวลานั้นร่ำรวยมากกว่าเมืองหลวงของประเทศ เม็กซิโกซิตี เสียอีก ในศตวรรษที่ 19 และต้นศตวรรษที่ 20 มีการยึดครองเมืองจากฝรั่งเศสและสหรัฐอเมริกา การยึดครองครั้งสุดท้ายเกิดขึ้นในปี ค.ศ. 1914
ปัจจุบันเมืองเป็นศูนย์กลางเศรษฐกิจ มีการผลิตเครื่องยนต์ ส่งออกและนำเข้าสินค้า โดยเฉพาะเกี่ยวกับอุตสาหกรรมรถยนต์
แม่น้ำโคลัมเบีย
แม่น้ำโคลัมเบีย () เป็นแม่น้ำที่ใหญ่ที่สุดบริเวณตะวันตกเฉียงเหนือฝั่งแปซิฟิกของอเมริกาเหนือ แม่น้ำไหลจากเทือกเขาร็อกกีในรัฐบริติชโคลัมเบียของแคนาดา ไหลไปทางตะวันตกเฉียงเหนือ วกอ้อมทางตอนเหนือของภูเขาเซลเคิร์กแล้วลงไปทางใต้ ขยายกว้างเป็นทะเลสาบแอร์โรว์ จากนั้นไหลตัดเขตแดนรัฐวอชิงตัน สหรัฐอเมริกา โค้งไปทางตะวันตก ใกล้ ๆ เขตแดนรัฐออริกอน มีแควสายใหญ่ที่สุดมาบรรจบ คือแม่น้ำสเนก จากนั้นไหลไปทางตะวันตก เป็นเขตแดนด้านตะวันตกระหว่างรัฐวอชิงตันกับรัฐออริกอน ไปลงมหาสมุทรแปซิฟิก
แม่น้ำโคลัมเบียมีพื้นที่รับน้ำขนาดราวประเทศฝรั่งเศส ไหลผ่าน 7 รัฐของสหรัฐอเมริกาและ 1 รัฐของแคนาดา
รัฐเนอชาแตล
รัฐเนอชาแตล (, ) เป็นรัฐในภาครอมังดีทางตะวันตกของประเทศสวิตเซอร์แลนด์ ประชากรส่วนใหญ่พูดภาษาฝรั่งเศส จากข้อมูลปี ค.ศ. 2007 มีประชากร 169,782 คน โดยประชากร 39,654 คน (หรือ 23.4%) เป็นชาวต่างชาติ เมืองหลวงของรัฐคือเมืองเนอชาแตล
มีแควของแม่น้ำไรน์ไหลผ่านหลายสาย เป็นราชรัฐอิสระในคริสต์ศตวรรษที่ 11 ตกอยู่ใต้การปกครองของฝรั่งเศสสลับกับปรัสเซียหลายครั้ง เข้าร่วมสมาพันธรัฐสวิสใน ค.ศ. 1815 โดยเป็นรัฐเดียวที่มีกษัตริย์ปกครอง แต่ล้มเลิกระบบกษัตริย์ใน ค.ศ. 1848
ลีมาซอล
ลีมาซอล (, "Lemesós";, ; ) เป็นเมืองใหญ่อันดับ 2 ของประเทศไซปรัส มีประชากร 235,056 คน (ค.ศ. 2011) เป็นเมืองใหญ่สุดด้านภูมิศาสตร์ และเป็นเทศบาลที่ใหญ่ที่สุดบนเกาะ ตั้งอยู่บนฝั่งอ่าวอะโครตีรี บนชายฝั่งทางทิศใต้ของเกาะ
ศิลปิน
ศิลปิน () เป็นกลุ่มบุคคลที่แสดงความคิดออกมาในรูปแบบต่าง ๆ ไม่ว่าจะใช้สัญลักษณ์ การแสดงออกทางร่างกาย การใช้เสียง การใช้อุปกรณ์ หรือการวาด
ไอนด์โฮเวน
ไอนด์โฮเวน () เป็นเทศบาลและเมืองในจังหวัดนอร์ทบราแบนต์ ประเทศเนเธอร์แลนด์ เมืองมีประชากร 217,192 คน (กุมภาพันธ์ ค.ศ. 2012) เป็นเมืองใหญ่เป็นอันดับ 5 ของประเทศและใหญ่ที่สุดในจังหวัดนอร์ทบราแบนต์
ไวเล
ไวเล () เป็นเมืองในประเทศเดนมาร์ก ตั้งอยู่ทางตะวันออกเฉียงใต้ของคาบสมุทรจัตแลนด์ ตอนในสุดของไวเลฟยอร์ด เมืองมีประชากร 51,804 คน (1 มกราคม ค.ศ. 2012) ทำให้เป็นเมืองใหญ่เป็นอันดับ 9 ของประเทศเดนมาร์ก และเทศบาลมีประชากร 108,021 คน (ค.ศ. 2012)
เมืองมีภูเขาที่ปกคลุมด้วยป่า มีฟยอร์ด ท่าเรือ แหล่งค้าขาย มีกังหันลม
ริตเทนอินเดอะสตาส์ (เพลงไทนี เทมพาห์)
ไรท์เทนอินเดอะสตาร์ เป็นซิงเกิลที่ 3 ของนักแร็ปชาวอังกฤษ ไทนี แทมพาช และเนื้อเรื่องโดยนักร้องชาวอเมริกัน อีริค เทอร์เนอร์ ซึ่งแตกต่างจากซิงเกิ้ลที่ประสบความสำเร็จของเขาสองก่อนที่ผลิตโดย ลาบรินธ์ ติดตามแทนมีผลิตโดย Ishi ออกจำหน่ายในวันที่ 19 กันยายน ค.ศ. 2010 โดยพาร์โลโฟน ต่อมาทางระบบดิจิตอล ร้านไอทูนส์ และออกจำหน่ายเป็นซิงเกิลทางการในอัลบั้มDisc-Overy โดยเพลงนี้ติดอันดับที่ 1 ของชาร์ตซิงเกิลแห่งสหราชอาณาจักร กลายเป็นอันดับ 1 ของเดี่ยวครั้งที่สองของ ไทนี แทมพาช ในสหราชอาณาจักร เพลงนี้กลายเป็นซิงเกิลเปิดตัวในอเมริกาของแทมพาช และติดอันดับ 12 ของบิลบอร์ดฮอต 100
เพลงนี้ยังใช้ในเมเจอร์ลีกเบสบอล สำหรับการโฆษณาของพวกเขาที่เกี่ยวกับเมเจอร์ลีกเบสบอลในฤดู 2011 และใช้เป็นธีมของศึกเรสเซิลเมเนีย ครั้งที่ 27
เวกเชอ
เวกเชอ () เป็นเมืองในประเทศสวีเดน มีประชากร 60,887 คน (ค.ศ. 2010)
ทางหลวงแผ่นดินหมายเลข 2167
ทางหลวงแผ่นดินหมายเลข 2167 หรือ ถนนตรางสวาย-ปรางค์กู่-บ้านพอก เป็นทางหลวงแผ่นดินที่ใช้สัญจรติดต่อกันในเขตอำเภอขุขันธ์และอำเภอปรางค์กู่ โดยเริ่มแยกจากทางหลวงแผ่นดินหมายเลข 220 ที่แยกตรางสวาย บ้านตรางสวาย ตำบลดองกำเม็ด อำเภอขุขันธ์ ผ่านพื้นที่ตำบลดองกำเม็ด ตำบลโคกเพชร อำเภอขุขันธ์ ตำบลสมอ ตำบลพิมาย ตำบลพิมายเหนือ ตำบลกู่ อำเภอปรางค์กู่ ไปสิ้นสุดที่บ้านพอก ตำบลกู่ อำเภอปรางค์กู่
โรบินฮูด
โรบินฮูด เป็นวีรบุรุษนอกกฎหมายในคติชนอังกฤษ มีความเชี่ยวชาญสูงในการยิงธนู และนักดาบ แม้ส่วนหนึ่งของตัวละครไม่ใช่ต้นฉบับของเขา ตั้งแต่จุดเริ่มต้นของศตวรรษที่ 19 เขาได้กลายเป็นที่รู้จักกันใน "ปล้นจากคนรวยและให้กับคนยากจน" โดยอาศัยความช่วยเหลือกลุ่มโจรที่รู้จักกันเป็นเพื่อนของเขา "เมอร์รี เมน" ตามแบบดั้งเดิม โรบินฮูดและคนของเขาเป็นภาพที่สวมใส่เสื้อผ้าสีเขียวลิงคอล์น ต้นกำเนิดของตำนานอ้างว่าโดยจะต้องเกิดจากโจรที่แท้จริง หรือจากกวีหรือเรื่องราวของนอกกฎหมาย
โรบินฮูด กลายเป็นเรื่องราววรรณกรรมพื้นบ้านที่ได้รับความนิยมในสมัยยุคกลางจนถึงวรรณกรรมสมัยใหม่, ภาพยนตร์และโทรทัศน์ ในแหล่งข้อมูลที่เก่าแก่ที่สุดบอกว่าโรบินฮูดคือเสรีชน เป็นขุนนางที่โดนยึดทรัพย์โดยมิชอบจากดินแดนของเขาและกลายเป็นอาชญากรหรือนายอำเภอไร้ยางอาย
นีดฟอร์สปีด: อันเดอร์เกราน์ด
นีดฟอร์สปีด: อันเดอร์กราวน์ เป็นเกมแข่งรถที่ 7 ของซีรีส์นีดฟอร์สปีด พัฒนาโดย อีเอแบล็คบอกซ์ และเผยแพร่โดยอิเล็คโทรนิค อาร์ตส ในปี ค.ศ. 2003 เป็นครั้งแรกที่เกมนีดฟอร์สปีดจัดจำหน่ายในประเทศญี่ปุ่นในชื่อ
ไดนาสตีวอริเออร์ 5
ไดนาสตีวอริเออร์ 5 เป็นวีดิโอเกมแฮคและฟัน โดยมีฉากที่ประเทศจีน เป็นภาคที่ 5 ของซีรีส์ไดนาสตีวอริเออร์ พัฒนาโดยโอเมกาฟอร์ซ และจัดจำหน่ายโดยโคอิ โดยจำหน่ายในรูปแบบของเพลย์สเตชัน 2 และเอกซ์บอกซ์ โดยสร้างขึ้นจากนวนิยายจีนสามก๊ก โดยล่อกวนตง
ซูซาน จี. โคเมนฟอร์เดอะคูร์
ซูซาน จี. โคเมนฟอร์เดอะคูร์ หรือชื่อเดิมก็คือ มูลนิธิมะเร็งเต้านมซูซาน จี. โคเมน มักจะเรียกว่าเพียงแค่ โคเมน เป็นที่รู้จักอย่างกว้างขวางมากที่สุด องค์กรมะเร็งเต้านมในประเทศสหรัฐอเมริกาได้รับการสนับสนุนที่ใหญ่ที่สุดและดีที่สุด
นับตั้งแต่ก่อตั้งขึ้นในปี 1982 โคเมนได้ลงทุนเกือบ 2 พันล้านดอลลาร์สหรัฐ สำหรับการวิจัยโรคมะเร็งเต้านม, การศึกษา, สนับสนุน, การบริการสุขภาพและโครงการการสนับสนุนทางสังคมในสหรัฐอเมริกา และผ่านการเป็นหุ้นส่วนได้มากกว่า 50 ประเทศ
โชว์สต็อปเปอร์ (เพลง)
โชว์สต็อปเปอร์ เป็นเพลงคริสเตียนร่วมสมัยโดย โทบีแมค และเป็นซิงเกิลที่ 2 จากอัลบั้มของเขา ทูไนท์ เพลงนี้ใช้เป็นเพลงธีมอย่างเป็นทางการของ ดับเบิลยูดับเบิลยูอี เฟทัลโฟร์เวย์ ในปี ค.ศ. 2010 เพลงนี้ถูกเสนอชื่อเข้าชิงรางวัลออสการ์กับรางวัลโดฟบันทึกเพลงร็อคแห่งปี ใน42nd GMA Dove Awards
คางทูม
คางทูมเป็นโรคติดเชื้อไวรัสอย่างหนึ่งเกิดกับมนุษย์ มีสาเหตุจากไวรัสคางทูม (mumps virus) เคยเป็นโรคที่พบบ่อยในเด็กทั่วโลกก่อนที่จะมีการพัฒนาวัคซีนขึ้นใช้ ปัจจุบันยังเป็นปัญหาสาธารณสุขที่สำคัญในประเทศโลกที่สาม และมีการระบาดเป็นครั้งๆ ในประเทศที่พัฒนาแล้ว
อาการที่พบบ่อยที่สุดคือมีต่อมน้ำลายโตและเจ็บ ส่วนใหญ่เป็นต่อมน้ำลายพารอทิด (ต่อมน้ำลายหน้าหู) อาจพบมีอัณฑะอักเสบหรือผื่นได้ ผู้ป่วยเด็กส่วนใหญ่มีอาการไม่รุนแรง ในขณะที่ถ้าผู้ป่วยเป็นวัยรุ่นหรือผู้ใหญ่เพศชายอาจมีภาวะแทรกซ้อนเช่นเป็นหมันหรือมีบุตรยากได้ง่ายกว่าในเด็ก แต่โดยรวมก็ยังถือเป็นภาวะแทรกซ้อนที่พบน้อย ส่วนใหญ่โรคนี้เป็นแล้วหายได้เอง ไม่จำเป็นต้องได้รับการรักษาจำเพาะที่นอกเหนือไปกว่าการบรรเทาอาการด้วยยาแก้ปวด
อาการนำของคางทูมได้แก่ไข้และปวดศีรษะ อ่อนเพลีย เบื่ออาหาร อาการอื่นเช่น ปากแห้ง เจ็บหน้า เจ็บหู หรือหากเป็นรุนแรงอาจมีอาการเสียงแหบ ทั้งนี้ผู้ป่วยติดเชื้อไวรัสคางทูม เกือบ 20% ไม่มีอาการ จึงอาจแพร่เชื่อได้โดยไม่รู้ตัว
รายชื่อภาพยนตร์ไทย พ.ศ. 2556
รายชื่อภาพยนตร์ไทย ที่ออกฉายครั้งแรกใน พ.ศ. 2556
ประหยัด บุญญา
ประหยัด บุญญา เกิดเมื่อวันที่ 15 พฤศจิกายน พ.ศ. 2522 เป็นนักฟุตบอลชาวไทย จังหวัดราชบุรี ปัจจุบันเล่นให้กับโคปูน วอริเออร์ ในตำแหน่ง กองหลัง
ในปี พ.ศ. 2555 ประหยัดได้ติดรายชื่อทีมชาติไทยที่ วินฟรีด เชเฟอร์ ผู้จัดการทีมชาติไทยเรียกตัวเข้ามาก่อนที่จะเตรียมพร้อมในศึก เอเอฟเอฟ ซูซูกิ คัพ 2012
ธัญวิสิฎฐ์ เสียงหวาน
สุธีร์ เสียงหวาน หรือ แอม เป็นนักแสดงชาวไทย เข้าสู่วงการบันเทิงด้วยการ ประกวด Domon Man 1997
สุธีร์ เสียงหวาน หรือ แอม เกิดวันที่ 17 มิถุนายน พ.ศ. 2523 ที่จังหวัดเพชรบุรี จบการศึกษามหาวิทยาลัยศรีนครินทรวิโรฒ ศิลปกรรมศาสตร์ เข้าสู่วงการบันเทิงด้วยการ ประกวด domon man 1997 และได้เป็นนักแสดงสังกัดสถานีโทรทัศน์ไทยทีวีสีช่อง 3 ก่อนที่จะย้ายมาเป็นนักแสดงสังกัดสถานีโทรทัศน์สีกองทัพบกช่อง 7 แต่ปัจจุบันหมดสัญญาแล้ว เป็นนักแสดงอิสระ
แอม เป็นที่รู้จักจาการแสดงละครซีรีส์เรื่อง น้องใหม่ร้ายบริสุทธิ์ โดยรับบทเป็น แทนไท จากนั้นก็มีละครทางช่อง 3 มากมาย อาทิ หลานสาวคุณยาย หลานชายคุณย่า, ลิขิตกามเทพ, บริษัทบำบัดแค้น เป็นต้น และยังเคยแสดงมิวสิควีดีโอเพลงของโน้ต-ตูน คือเพลง "ตัวแทน"
อภิภู สุนทรพนาเวศ
ร้อยตรีอภิภู สุนทรพนาเวศ เกิดเมื่อวันที่ 18 กรกฎาคม พ.ศ. 2529 เป็นนักฟุตบอลชาวไทย จังหวัดสมุทรปราการ ปัจจุบันเล่นให้กับสโมสรฟุตบอลโอสถสภา เอ็ม–150 สระบุรี ในไทยพรีเมียร์ลีก เล่นในตำแหน่งกองกลางตัวรุก
เขาเคยเล่นให้กับ ฟุตบอลทีมชาติไทยรุ่นอายุไม่เกิน 23 ปี ในการแข่งขันซีเกมส์ ในปี พ.ศ. 2550 และ พ.ศ. 2552
ในปี พ.ศ. 2555 อภิภูติดรายชื่อนักเตะทีมชาติไทย 35 คนที่วินฟรีด เชเฟอร์ ผู้จัดการทีมชาติไทย คัดตัวมากก่อนเตรียมตัวทำศึกเอเอฟเอฟ ซูซูกิ คัพ 2012
ในปี พ.ศ. 2557 อภิภูได้รับราชการทหาร สังกัดกองทัพบก
วียู
วียู () เป็นคอนโซลวิดีโอเกมจาก นินเทนโด และสืบต่อไปจาก วี โดยระบบออกจำหน่ายในวันที่ 18 พฤศจิกายน ค.ศ. 2012 ในทวีปอเมริกาเหนือ,วันที่ 30 พฤศจิกายน ค.ศ. 2012 ในทวีปยุโรปและออสเตรเลีย และมีกำหนดออกจำหน่ายเมื่อในวันที่ 8 ธันวาคม ค.ศ. 2012 ในประเทศญี่ปุ่น เป็นครั้งแรกที่ผลิตเครื่องเล่นคอนโซลในยุคที่แปด
วียูเป็นคอนโซลนินเทนโดแรกที่รองรับระบบกราฟิกความละเอียดสูง สามารถผลิตเอาต์พุตวิดีโอสูงสุดถึง 1080p และมีแรม 2 จิกะไบต์
เกม วียู ในปี 2012 มีเกมออกมาหลายเกม ปี2013 -2016
วียูยุติออกจำหน่ายเลิกผลิตเครื่องเล่นวียูทั่วโลก 31 มกราคม ค.ศ. 2017 โดยยอดจำหน่ายทั่วโลกอยู่ที่ 13.56 ล้านเครื่อง และเกมสุดท้ายของวียูคือเกม เดอะเลเจนด์ออฟเซลดา บรีทออฟเดอะไวลด์
ตำบลแม่เย็น
ตำบลแม่เย็น เป็นตำบลหนึ่งของอำเภอพาน (จังหวัดเชียงราย)
ตำบลแม่เย็น ตั้งอยู่ทางด้านทิศใต้ของอำเภอพาน ระยะห่าง​ประมาณ ​10 ​กิโลเมตร​ตำบลแม่เย็น ตั้งขึ้นเมื่อปี ​พ.ศ. 2440 โดยแยกมาจากตำบลฝั่งตื้น เดิมมีหมู่บ้านทั้งหมด 17 หมู่บ้าน ต่อมามีพระบรมราชบัญญัติปกครองท้องที่บังคับใช้ นายจันทร์แก้ว เชื้อเมืองพาน ได้รับเลือกให้ดำรงตำแหน่งกำนันตำบลแม่เย็น ในปี พ.ศ. 2475 และต่อมาในปี ​พ.ศ. 2529 ได้แยกตำบลแม่เย็นออกไปอีกหนึ่งตำบลคือ ตำบลทานตะวัน ปัจจุบันตำบลแม่เย็นจึงมีทั้งหมด 11 หมู่บ้าน
พื้นที่ส่วนใหญ่เป็นที่ราบลุ่ม และพื้นที่ราบระหว่างภูเขา อยู่ทางทิศใต้ของอำเภอพาน
ตำบลแม่เย็น แบ่งเขตการปกครองหมู่บ้านเป็น 11 หมู่บ้าน​
ริปอิตอัป (เพลงเจ็ต)
ริปอิทอัพ เป็นเพลงร็อคของวงดนตรีออสเตรเลีย เจ็ต เป็นซิงเกิลที่ 2 ของอัลบั้ม Shine On ออกจำหน่ายเมื่อวันที่ 27 พฤศจิกายน ค.ศ. 2006 เพลงนี้เคยใช้เป็นเพลงประจำศึกซัมเมอร์สแลม (2010)
หนึ่งต่อเจ็ด (ภาพยนตร์ พ.ศ. 2520)
1 ต่อ 7 หรือ หนึ่งต่อเจ็ด เป็นภาพยนตร์ไทยที่ออกฉายในปี พ.ศ. 2520 โดยนำภาพยนตร์ชื่อเดียวกัน ของ ส.อาสนจินดา นำกลับมาสร้างใหม่ เนื่องจากในยุคนั้น ขณะที่กระแสหนังแนวบู๊ประเภทประกบดาราและชื่อตัวละครต้องอ่านได้สัมผัสคล้องจองกันกำลังเป็นที่นิยม ทางค่ายก็หยิบเอาหนังเก่าเรื่องราวของนักสู้ 7 คนซึ่งเขียนโดย ส.อาสนจินดา กลับมาปัดฝุ่นสร้างใหม่อีกครั้ง ในระบบ 35 มม.พากย์เสียงในฟิล์ม
ส.อาสนจินดา มาสร้างและกำกับเองเป็นครั้งที่สอง บทของจ่าดับ จำเปาะ ตกเป็นของ ทักษิณ แจ่มผล แต่ ส.อาสนจินดา ยังคงรับหน้าที่กำกับเช่นเคย และที่สำคัญเนื้อหาเรื่องราวในแต่ละภาค มักหยิบนำเอาเรื่องของสถานการณ์ปัจจุบันในยุคสมัยนั้น โดยมี สหมงคลฟิล์ม เป็นผู้จัดจำหน่าย อำนวยการสร้างโดย สมศักดิ์ เตชะรัตนประเสริฐ นำแสดงโดย กรุง ศรีวิไล, สรพงศ์ ชาตรี, นิรุตติ์ ศิริจรรยา, สายัณห์ จันทรวิบูลย์, ทักษิณ แจ่มผล, ลักษณ์ อภิชาติ สร้างกลางปี พ.ศ. 2519 ภาพยนตร์เรื่องนี้เข้าฉายต้อนรับตรุษจีน 11 กุมภาพันธ์ พ.ศ. 2520 ที่โรงภาพยนตร์เฉลิมไทย-เพรสซิเด้นท์-แกรนด์ ฯลฯ ภาพยนตร์ออกฉายประสบความสำเร็จอย่างสูง
ถัดจากนั้นไม่นานก็ได้สร้าง "7 ประจัญบาน" (2520) เป็นหนังภาคต่อตามมาอีก โดยมี วิเชียร วีระโชติ ร่วมกำกับด้วย ออกฉายวันที่ 7 ตุลาคม พ.ศ. 2520 ซึ่งก็ยังคงประสบความสำเร็จเช่นเดิม ปัจจุบันก็ยังไม่สามารถตามหาฟิล์มชุดนี้กลับมาได้อีก
เมื่อดั่น มหิทธา (สรพงษ์ ชาตรี) เดินทางกลับหาดใหญ่ แต่ถูกขบวนการหนึ่งตามฆ่าจึงต้องส่งข่าวให้เพื่อนๆ ลูกทัพบกอีก 6 คนมาช่วย ต่อมาดั่นสืบจนรู้ว่ากลุ่มของอพอลโล (เกชา เปลี่ยนวิถี) ซึ่งมีดาบชัย (ดามพ์ ดัสกร) เป็นลูกน้องนั่นเองคือขบวนการที่ตามฆ่าตน ดาบชัยส่งคนไปจับตัวแนนซี่หล่าน (อรัญญา นามวงษ์) ลูกสาวทูตสันถวไมตรี (อดุลย์ ดุลยรัตน์) มาขังไว้ ขณะที่ดั่นกำลังจะถูกฆ่า แตน (เรวดี ปัตตะพงษ์) ก็บุกมาช่วย ขณะที่ดั่นกำลังตกอยู่ในวงล้อมของมือปืน 7 คน พรรคพวกทั้ง 6 คนคือจ่าดับ จำเปาะ (ทักษิณ แจ่มผล), เหมาะ เชิงมวย (ลักษณ์ อภิชาติ), ตังกวย แซ่ลี้ (ศรีไพร ใจพระ), อัคคี เมฆยันต์ (กรุง ศรีวิไล), กล้า ตะลุมพุก (นิรุตต์ ศิริจรรยา) และจุก เบี้ยวสกุล (สายัณห์ จันทรวิบูลย์) ก็เดินทางมาถึง ดาบชัยส่งเจินซิน (อรัญญา นามวงษ์) ซึ่งหน้าตาเหมือนแนนชี่หล่านไปลอบยิงผู้การเชษฐา หัวหน้าหน่วยสืบราชการลับขณะประชุมกับพวกของดั่น ทำให้ดั่นต้องออกตามล่าแนนซี่หล่าน ส่วนจ่าดับกับเหมาะเอาแต่กินเหล้าจนเกิดเรื่องผิดใจกันจึงเหลือเพื่อนเพียง 5 คน เมื่อเหมาะถูกพวกดาบชัยรุมฆ่าตาย จ่าดับก็คิดได้และกลับมารวมกลุ่มอีกครั้งพร้อมกับได้ผู้กำกับสะอ้าน ในฉายา สี เลือดหมู เข้ามาร่วมทีมครบสูตร 7 คนตามเคล็ด แล้วทั้งหมดก็ออกกวาดล้างเหล่าร้ายที่หมายยึดเมืองหาดใหญ่ทันที
ไวกีกี
ไวกีกี ( ) เป็นสถานที่ตากอากาศชายทะเลบนเกาะโอวาฮู ในรัฐฮาวาย สหรัฐอเมริกา มีหาดไวกีกีที่มีชื่อเสียง มีแนวชายฝั่งที่มีทรายขาว และมีการเล่นกระดานโต้คลื่น
แยป
แยป หรือ ยาป () หรือ วาอับ (แยป: ) เป็นหมู่เกาะในหมู่เกาะแคโรไลน์ ทางตะวันตกของมหาสมุทรแปซิฟิก ตั้งอยู่ในรัฐแยปของประเทศไมโครนีเซีย หมู่เกาะนี้ประกอบด้วยเกาะ 4 เกาะซึ่งอยู่ติด ๆ กัน มีเกาะแยปเป็นเกาะใหญ่ที่สุด จากข้อมูลปี ค.ศ. 2000 มีประชากร 11,241 คน หมู่เกาะมีพื้นที่ 102 ตร.กม. (39 ตร.ไมล์) มีการพบซากมนุษย์โบราณและชิ้นส่วนขนาดใหญ่ของเงินตราที่ทำจากหินรูปวงกลม
เกาะนี้สเปนขายให้แก่เยอรมนีใน ค.ศ. 1899 หลังสงครามโลกครั้งที่หนึ่ง กลายเป็นข้อพิพาทระหว่างญี่ปุ่นกับสหรัฐอเมริกา และยุติข้อพิพาทโดยให้ดินแดนในอาณัติของญี่ปุ่นแต่ให้สหรัฐอเมริกามีสิทธิในการวางสายเคเบิลใต้น้ำ ต่อมาในสงครามโลกครั้งที่สอง เป็นส่วนหนึ่งของดินแดนหมู่เกาะในมหาสมุทรแปซิฟิกที่อยู่ในภาวะทรัสตีของสหรัฐอเมริกาเมื่อ ค.ศ. 1947 และเป็นส่วนหนึ่งของประเทศไมโครนีเซียตั้งแต่ ค.ศ. 1986
รัฐฟอร์โมซา
ฟอร์โมซา () เป็นรัฐทางตะวันออกเฉียงเหนือของประเทศอาร์เจนตินา ตรงปลายทิศตะวันออกเฉียงเหนือติดกับกรุงอาซุนซีออนของประเทศปารากวัย และมีชายแดนติดกับรัฐชาโกและรัฐซัลตาทางทิศใต้และตะวันตก ตามลำดับ เมืองหลวงของรัฐคือ เมืองฟอร์โมซา
กอร์โดบา (ประเทศอาร์เจนตินา)
กอร์โดบา () เป็นเมืองในประเทศอาร์เจนตินา เป็นเมืองหลวงของรัฐกอร์โดบา ตั้งอยู่บริเวณตีนเขาของเซียร์รัสชีกัส ลุ่มแม่น้ำซูกีอา อยู่ห่างจากกรุงบัวโนสไอเรสไปทางทิศตะวันตกเฉียงเหนือราว 700 กม. (435 ไมล์) เป็นเมืองใหญ่เป็นอันดับ 2 ของประเทศ รองเพียงกรุงบัวโนสไอเรส มีประชากร 1.3 ล้านคน (ค.ศ. 2001) มีมหาวิทยาลัยแห่งชาติกอร์โดบา ซึ่งเป็นมหาวิทยาลัยที่เก่าแก่ที่สุดของประเทศ ก่อตั้งในปี ค.ศ. 1613
เมืองก่อตั้งเมื่อวันที่ 6 กรกฎาคม ค.ศ. 1573 โดยเคโรนีโม ลุยส์ เด กาเบรรา ที่ได้ตั้งชื่อเมืองตามเมืองกอร์โดบา ประเทศสเปน
คาร์สันซิตี
คาร์สันซิตี () เป็นเมืองอิสระและเมืองหลวงของรัฐเนวาดา สหรัฐอเมริกา มีประชากร 55,274 คน ในปี ค.ศ. 2010 อยู่ห่างจากเมืองรีโนราว 30 ไมล์ (50 กม.) ทางทิศใต้ เริ่มมีการตั้งถิ่นฐานในปี ค.ศ. 1858 ตั้งชื่อเป็นเกียรติแก่คริสโตเฟอร์ (คิต) คาร์สัน ได้รับสถาปนาเป็นเมืองหลวงของรัฐใน ค.ศ. 1864
นกปักษาสวรรค์ใหญ่
นกปักษาสวรรค์ใหญ่ (Greater Bird-of-paradise) เป็นนกปักษาสวรรค์ในสกุล "Paradisaea" คาโรลัส ลินเนียสตั้งชื่อนกชนิดนี้ว่า "Paradisaea apoda" ซึ่งแปลว่า "นกปักษาสวรรค์ไร้ขา" เนื่องจากการส่งขายซากนกไปที่ทวีปยุโรปเมื่อก่อน ซากจะไม่มีขาจากการเตรียมซากของชาวพื้นเมือง ซึ่งนำไปสู่ความเข้าใจผิดที่ว่านกที่สวยงามชนิดนี้มาจากสวรรค์ และไม่เคยสัมผัสพื้นดินเลยจนกระทั่งตาย
นกปักษาสวรรค์ใหญ่เป็นนกขนาดใหญ่ในสกุล "Paradisaea" ตัวผู้วัดได้ถึง (ไม่รวมขนหางคู่ยาว) ตัวเมียมีขนาดเล็กกว่า ประมาณ ชุดขนของนกชนิดนี้มีความแตกต่างระหว่างเพศอย่างชัดเจน ตัวผู้มีหน้าและคอสีเขียวเหลือบ มีสีเหลืองออกเงาที่หัว กระหม่อมมีสีเงินเหลือบ ลำตัวมีสีน้ำตาล-แดงเลือดหมู ขนปีกที่ใช้ในการแสดงมีสีเหลืองเป็นพื้นจนถึงขาวมีลายสีเลือดหมู ตัวเมียมีสีน้ำตาล-แดงเลือดหมู ทั้งสองเพศมีตาสีเหลือง ปากสีฟ้า
นกปักษาสวรรค์ใหญ่มีการกระจายพันธุ์ในป่าต่ำและป่าบนภูเขาในทางตะวันตกเฉียงใต้ของเกาะนิวกินีและหมู่เกาะอารู (Aru Islands) ในประเทศอินโดนีเซีย นกจะกินผลไม้ เมล็ดพืช และแมลงขนาดเล็กเป็นอาหาร มีกลุ่มประชากรขนาดเล็กที่ถูกนำเข้าไปในเกาะลิตเติ้ลโทบาโก (Little Tobago) ของแคริบเบียนโดยเซอร์ วิลเลียม อินแกรม (William Ingram) ในปี ค.ศ. 1909-1912 เพื่อที่จะพยายามรักษานกชนิดนี้ไว้ไม่ให้สูญพันธุ์จากการล่าเอาขน ประชากรนกเหล่านั้นมีชีวิตอยู่จนกระทั่งปี ค.ศ. 1966
2004 สึนามิ ภูเก็ต
2004 สึนามิ ภูเก็ต (; ) เป็นภาพยนตร์สเปน กำกับโดยฆวน อันโตนิโอ บาโยนา จากบทภาพยนตร์ของเซร์ฆิโอ เฆ. ซันเชซ ดัดแปลงจากเรื่องราวของครอบครัวชาวสเปนที่เดินทางมาพักผ่อนที่จังหวัดภูเก็ต เป็นผู้รอดชีวิตจากเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547 นำแสดงโดยนาโอมิ วัตส์ และยวน แม็คเกรเกอร์
เจ้าชื่น สิโรรส
เจ้าชื่น สิโรรส เป็นผู้ก่อตั้งและครูใหญ่คนแรกของโรงเรียนฝึกหัดครูกสิกรรมประจำมณฑลพายัพ จังหวัดเชียงใหม่ และเป็นผู้มีบทบาทในการวางรากฐานการศึกษาและพุทธศาสนาในจังหวัดเชียงใหม่
เจ้าชื่น สิโรรส เกิดเมื่อวันที่ 8 พฤษภาคม พ.ศ. 2439 เป็นบุตรของเจ้าอินทปัตย์ สิโรรส (ราชวงศ์มังราย) กับนางด้วง สิโรรส สมรสกับเจ้าสุริยฉาย สิโรรส (สกุลเดิม อิศรางกูร ณ อุยธยา) ธิดาในเจ้าหญิงกาบคำ ณ เชียงใหม่ เมื่อปี พ.ศ. 2465 มีบุตรธิดา 10 คน เจ้าชื่น ถึงแก่กรรมเมื่อวันที่
เจ้าชื่น เป็นผู้ริเร่มก่อตั้งโรงเรียนฝึกหัดครูกสิกรรมประจำมณฑลพายัพ จังหวัดเชียงใหม่ "(ปัจจุบันคือ มหาวิทยาลัยราชภัฏเชียงใหม่)" และได้รับตำแหน่งเป็นครูใหญ่คนแรกของโรงเรียนฯ และเป็นผู้ก่อตั้งวัดอุโมงค์ (สวนพุทธธรรม) อำเภอเมืองเชียงใหม่
พระราชชายา เจ้าดารารัศมี ได้โปรดให้ใช้ พระตำหนักดาราภิรมย์ อำเภอแม่ริม เป็นแปลงทดลองการเกษตรส่วนพระองค์ขนาดใหญ่ โปรดให้ เจ้าชื่น สิโรรส มาดูแลควบคุมพัฒนาการเกษตร ซึ่งเจ้าดารารัศมี ทรงริเริ่มส่งเสริมการปลูกใบยาสูบเวอร์จิเนีย ใบชา ใบหม่อน ดอกไม้เมืองหนาว และกล้วยไม้ รวมถึงพืชผักต่างๆ หลายชนิด อาทิ กะหล่ำปลีสีม่วง แครอท แตงโมบางเบิด แคนตาลูป รวมทั้งลำไย
นกปักษาสวรรค์เล็ก
นกปักษาสวรรค์เล็ก (; ) เป็นนกปักษาสวรรค์ชนิดหนึ่งในสกุล "Paradisaea"
นกปักษาสวรรค์เล็กเป็นนกขนาดกลาง ยาวถึง 32 ซม. ลำตัวสีน้ำตาล-แดงเลือดหมู หลังส่วนบนสีเหลืองออกน้ำตาล กระหม่อมสีเหลือง ตัวผู้มีคอสีเขียวมรกต มีขนหางคู่ยาวประดับด้วยชุดขนด้านข้างสีเหลืองเข้มและค่อยๆจางออกไปข้างนอกจนเป็นสีขาว ตัวเมียสีเหลือดหมู หัวสีน้ำตาลเข้ม ลำตัวส่วนล่างสีออกขาว
นกมีการกระจายพันธุ์ทั่วทั้งป่าในตอนเหนือของเกาะนิวกินี และหมู่เกาะมิโซล (Misool) และเยเพน (Yapen) ที่อยู่ใกล้เคียง
ยาโตมิ
ยาโตมิ () เป็นเมืองในจังหวัดไอจิ ประเทศญี่ปุ่น มีขนาดพื้นที่ทั้งสิ้น 48.92 ตารางกิโลเมตร ในปี ค.ศ. 2012 มีจำนวนประชากร 43,355 คน
การจัดการหน่วยความจำ
การจัดการหน่วยความจำ เป็นกระบวนการในการจัดการหน่วยความจำคอมพิวเตอร์ นั่นคือการที่สามารถจองหน่วยความจำ เมื่อมีการร้องขอ และคืนหน่วยความจำไปเมื่อไม่มีการใช้งาน
วิธีการจัดการหน่วยความจำได้พัฒนาเรื่อยมาเพื่อให้มีประสิทธิภาพในการจัดการหน่วยความจำเพิ่มขึ้น โดยเฉพาะอย่างยิ่งวิธีการใช้หน่วยความจำเสมือน ซึ่งเป็นวิธีการที่นำพื้นที่ของหน่วยความจำรองมาทำหน้าที่ในลักษณะเดียวกับหน่วยความจำหลัก ทำให้ปริมาณหน่วยความจำมีมากขึ้น ดังนั้นประสิทธิภาพของตัวจัดการหน่วยความจำเสมือนจึงมีผลต่อประสิทธิภาพระบบเป็นอย่างมาก
เมื่อมีการร้องขอเพื่อจองหน่วยความจำพลวัต ระบบจะทำการหาพื้นที่ติดกันในปริมาณที่ต้องการบนหน่วยความจำขนาดใหญ่ที่เรียกว่า "ฮีป" (heap) เมื่อมีการคืนหน่วยความจำ พื้นที่ส่วนที่ได้คืนมาก็จะสามารถนำมาจัดสรรไปใช้ใหม่ได้ อย่างไรก็ตาม อาจจะเกิดปัญหาความกระจัดกระจายของพื้นที่หน่วยความจำซึ่งเกิดเมื่อมีพื้นที่เล็กๆจำนวนมากแทรกอยู่ระหว่างพื้นที่ส่วนที่ยังใช้งานอยู่ ทำให้เมื่อมีการร้องขอพื้นที่ปริมาณมาก พื้นที่เหล่านั้นจะไม่มีโอกาสนำไปใช้ประโยชน์ได้เลย
โซฟาร์อะเวย์ (เพลงอะเว็นจด์เซเวนโฟลด์)
โซฟาร์อะเวย์ () เป็นเพลงฮาร์ดร็อกของอะเว็นจด์เซเวนโฟลด์ วงดนตรีเฮฟวีเมทัลอเมริกัน ออกจำหน่ายเป็นซิงเกิลที่ 3 เมื่อวันที่ 5 เมษายน พ.ศ. 2554 ในสตูดิโออัลบัม ไนต์แมร์ เป็นเพลงที่แต่งให้กับเดอะเรฟ อดีตเพื่อนร่วมวงที่เสียชีวิตในวันที่ 29 ธันวาคม พ.ศ. 2552
ณภัสวรรณ หย่างไพบูลย์
ณภัสวรรณ หย่างไพบูลย์ เกิดวันที่ 12 พฤษภาคม พ.ศ. 2531 เป็นนักกีฬายิงปืนหญิงทีมชาติไทย ผู้เข้าแข่งขันโอลิมปิกฤดูร้อน 2012 ในรายการปืนสั้นอัดลม 10 เมตรหญิง และปืนสั้น 25 เมตรหญิง ที่ซึ่งเธออยู่ในอันดับที่ 41 และ 36 ตามลำดับ
นอกจากนี้ ณภัสวรรณ ยังได้รับเลือกเป็นตัวแทนนักกีฬากล่าวคำปฏิญาณตนในพิธีเปิดการแข่งขันกีฬามหาวิทยาลัยแห่งประเทศไทย ครั้งที่ 40
ณภัสวรรณ หย่างไพบูลย์ ได้เหรียญเงินจากการแข่งขันซีเกมส์ 2003 ที่ประเทศเวียดนาม และได้อันดับ 15 จากการแข่งขันเอเชียนเกมส์ 2010 ที่กว่างโจว ประเทศจีน และวันที่ 19 มกราคม พ.ศ. 2555 เธอได้เข้าแข่งขันรายการเอเชียนแชมเปี้ยนชิพครั้งที่ 12 ณ กรุงโดฮา ประเทศกาตาร์ ที่ซึ่งเธอทำคะแนนได้ 784.3 คะแนนโดยเป็นอันดับ 5 ถัดจากคิม จัง-มี และได้รับโควตาเข้าแข่งขันโอลิมปิกฤดูร้อน 2012
ณภัสวรรณเป็นหนึ่งในนักกีฬาทีมชาติไทยเพียงไม่กี่รายที่เข้าร่วมแข่งขันโอลิมปิกฤดูร้อน 2012 โดยเธอเริ่มฝึกซ้อมในสนามจริงตั้งแต่วันที่ 17 กรกฎาคม ซึ่งเป็นสนามที่ทำการยิงได้ค่อนข้างยากเนื่องด้วยเป็นสนามเต็นท์ ที่อาจมีลมเข้ามา และมีอากาศหนาว โดยณภัสวรรณได้เข้าแข่งขันในประเภทปืนสั้นอัดลมระยะ 10 เมตรหญิงในวันที่ 29 กรกฎาคม ที่ซึ่งเธอทำคะแนนรวมได้ 370 คะแนน และอยู่ในอันดับที่ 41 จากผู้เข้าแข่งขันที่มีอยู่ทั้งหมด 49 คน รวมถึงในรายการปืนสั้นระยะ 25 เมตรหญิงที่มีการแข่ง ณ วันที่ 1 สิงหาคม โดยเธอทำคะแนนได้ 566 คะแนน และอยู่ในอันดับที่ 36
ในเดือนตุลาคม พ.ศ. 2555 สมาคมกีฬายิงปืนแห่งประเทศไทยได้เป็นเจ้าภาพจัดการแข่งขันรายการ ไอเอสเอสเอฟเวิลด์คัพไฟนอล ซึ่งณภัสวรรณ หย่างไพบูลย์ เป็นนักกีฬาได้รับโควตาเข้าแข่งขันปืนสั้นมาตรฐานสตรีในฐานะเจ้าภาพ วันที่ 9 ธันวาคม ณภัสวรรณเข้าแข่งขันกีฬาแห่งชาติ ครั้งที่ 41 ซึ่งจัดขึ้นที่จังหวัดเชียงใหม่ ในประเภทปืนสั้นสตรี บุคคลหญิง โดยเธอเป็นผู้รับรางวัลเหรียญทอง ด้วยคะแนน 776.6 คะแนน
นโรดม ภูริสสระ
สมเด็จพระ นโรดม ภูริสสระ (Norodom Phurissara) เป็นนักการเมืองฝ่ายซ้ายในกัมพูชา พระองค์เป็นหนึ่งในสมาชิกราชวงศ์ที่หายสาบสูญไประหว่างถูกกักกันโดยเขมรแดงหลังจากขึ้นสู่อำนาจ
สมเด็จพระ นโรดม ภูริสสระ เป็นเชื้อพระวงศ์กัมพูชาในราชกุลนโรดม เป็นพระโอรสของสมเด็จกรมพระองค์มหาเสนาบดี นโรดม ภานุวงศ์ (พระราชโอรสในสมเด็จพระนโรดมพรหมบริรักษ์) และนักองค์มจะ Sisowath Sangvary Oponasc (พระธิดาในพระองค์มจะ สีสุวัตถิ์ อิสรวงศ์ ผู้เป็นพระราชโอรสของพระบาทสมเด็จพระสีสุวัตถิ์) ประสูติเมื่อวันที่ 13 ตุลาคม พ.ศ. 2462 ณ พระบรมราชวังกรุงพนมเปญ เมื่อแรกประสูตินั้นมีพระอิสริยยศเป็น "นักองค์มจะ" (เทียบเท่าหม่อมเจ้าของราชสำนักไทย)
พระองค์สำเร็จการศึกษาทางด้านกฎหมายจากมหาวิทยาลัยภูมินทร์พนมเปญ ต่อมา ใน พ.ศ. 2497 พระองค์เป็นเลขาธิการของพรรคประชาธิปไตย และมีบทบาทในการเมืองภายในของกัมพูชา โดยภูริสสระและกลุ่มนักศึกษาหัวรุนแรงได้ขับเคลื่อนให้มีการดำเนินนโยบายของพรรคเป็นฝ่ายซ้ายมากขึ้น สถานทูตสหรัฐอเมริกาได้รายงานว่า ภูริสสระได้ให้ความเห็นว่ากองทัพสหรัฐในกัมพูชาเป็นสิ่งที่ไม่เป็นธรรมชาติ และพระองค์ยังยอมรับแนวคิดคอมมิวนิสต์
อย่างไรก็ตาม เมื่อพรรคประชาธิปไตยแพ้ในการเลือกตั้งให้กับพรรคสังคมของสมเด็จพระ นโรดม สีหนุใน พ.ศ. 2498 พรรคจึงสลายตัวไปในที่สุด ซึ่งส่วนหนึ่งมาจากแรงกดดันของตำรวจลับของสมเด็จพระนโรดม สีหนุ ในที่สุด ภูริสสระเข้าร่วมกับพรรคสังคมและเป็นรัฐมนตรีว่าการกระทรวงการต่างประเทศในราว พ.ศ. 2512 ซึ่งเป็นช่วงที่สีหนุมีความสัมพันธ์ที่แน่นแฟ้นกับจีนและกลุ่มประเทศคอมมิวนิสต์
หลังจากที่รัฐบาลของสมเด็จพระนโรดม สีหนุถูกโค่นล้มโดยรัฐประหาร พ.ศ. 2513 นำโดยนายพลลน นล ภูริสสระเข้าร่วมกับรัฐบาลพลัดถิ่นของสมเด็จพระนโรดม สีหนุ โดยเป็นการร่วมมือกับเขมรแดง และได้เป็นรัฐมนตรีว่าการกระทรวงยุติธรรมของรัฐบาลพลัดถิ่นนี้ตั้งแต่ พ.ศ. 2516 แต่พรรคคอมมิวนิสต์ไม่ได้ยอมให้พระองค์มีอำนาจที่แท้จริง
ในต้นปี พ.ศ. 2519 หลังจากเขมรแดงได้ชัยชนะในสงครามกลางเมือง สมเด็จพระนโรดม สีหนุกลับมาเป็นประมุขของรัฐในช่วงระยะเวลาสั้นๆ แล้วทรงปฏิเสธภายหลัง เอียง ซารี และภูริสสระเป็นผู้มาทาบทามให้สมเด็จพระนโรดม สีหนุกลับมาเป็นประมุขอีก แต่สมเด็จพระนโรดม สีหนุปฏิเสธ เขมรแดงจึงให้เขียว สัมพันกับ พล พตขึ้นเป็นประมุขรัฐและรัฐมนตรี
ภูริสสระยังมีบทบาทในรัฐบาลต่อมาอีกหลายเดือน แต่ในที่สุดก็ถูกถอดออก เช่นเดียวกับผู้นิยมสมเด็จพระนโรดม สีหนุคนอื่นๆ ในที่สุด พระองค์ถูกส่งไปเข้าค่ายสัมมนาใกล้กรุงพนมเปญ แล้วหายตัวไปในที่สุด สันนิษฐานว่าถูกประหารชีวิต สมเด็จพระนโรดม สีหนุเคยออกมาแสดงความกังวลว่าภูริสสระอาจจะถูกฆ่าเช่นเดียวกับสมาชิกราชวงศ์คนอื่นๆ ที่กลายเป็นเป้าหมายเพราะพระองค์ปฏิเสธตำแหน่งประมุขรัฐ คาดว่าสมเด็จพระนโรดม ภูริสสระเสียชีวิตระหว่าง พ.ศ. 2519 - 2520
ภาษาเบาม์
ภาษาเบาม์ (Bawm language) หรือภาษาบอง ภาษาบอม มีผู้พูดทั้งหมด 21,520 คน พบในอินเดีย 4,440 คน (พ.ศ. 2547) ในรัฐไมโซรัม ตรีปุระ อัสสัม พบในบังกลาเทศ 13,500 คน (พ.ศ. 2534) ในบริเวณเทือกเขาจิตตะกอง พบในพม่า 3,580 คน (พ.ศ. 2543) ในบริเวณเทือกเขาฉิ่นตอนใต้ จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ฉิ่น-นาคา สาขาย่อยกูกี-ฉิ่น ผู้พูดภาษานี้ในอินเดียจะพูดภาษาไมโซได้ด้วย เขียนด้วยอักษรละติน มีการแปลไบเบิลเป็นภาษานี้ใน พ.ศ. 2532 เรียงประโยคแบบประธาน-กรรม-กริยา
ภาษามึน
ภาษามึน (Mün language) หรือภาษามินดัต มีผู้พูดในพม่าทั้งสิ้น 30,000 คน (พ.ศ. 2534) ทางตะวันตกของเทือกเขาฉิ่น จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ฉิ่น-นาคา สาขาย่อยกูกี-ฉิ่น เขียนด้วยอักษรละติน เรียงประโยคแบบประธาน-กรรม-กริยา
เดอะ ฮอบบิท: การผจญภัยสุดคาดคิด
เดอะ ฮอบบิท: การผจญภัยสุดคาดคิด () เป็นภาพยนตร์แนวมหากาพย์แฟนตาซี เขียนบทร่วมและกำกับโดย ปีเตอร์ แจ็กสัน โดยเป็นภาคแรกของภาพยนตรชุดเดอะ ฮอบบิท ดัดแปลงจากนิยายในชื่อเดียวกัน ประพันธ์โดยเจ. อาร์. อาร์. โทลคีน โดยภาคถัดมาคือ "" (The Desolation of Smaug) (2013) และ "" (The Battle of the Five Armies) (2014) เขียนบทโดย แจ็กสัน, ฟราน วอล์ช, ฟิลิปปา โบเยนส์ และ กิลเลอร์โม เดอ โทโร ผู้ที่ถูกเลือกให้เป็นผู้กำกับ ก่อนที่จะลาออกไป ในปี 2010
โดยภาพยนตร์ดำเนินเรื่องอยู่ใน มัชฌิมโลก ช่วง 60 ปีก่อนภาพยนตร์ เดอะลอร์ดออฟเดอะริงส์ โดยบางส่วนดัดแปลงมาจาก ภาคผนวก ใน หนังสือภาคที่ 3 ของ นิยาย เดอะลอร์ดออฟเดอะริงส์ ก็คือภาค กษัตริย์คืนบัลลังก์ ประพันธ์โดยเจ. อาร์. อาร์. โทลคีน
เนื้อเรื่องเกี่ยวกับการผจญภัยของฮอบบิทที่ชื่อ บิลโบ แบ๊กกิ้นส์ (มาร์ติน ฟรีแมน) ที่ได้รับคำเชื้อเชิญจากพ่อมด แกนดัล์ฟ (เอียน แมคเคลเลน) ให้ร่วมเดินทางไปกับคณะคนแคระ 13 คน นำโดย ธอริน โอเคนชิลด์ (ริชาร์ด อาร์มิเตจ) เพื่อทวงคืน ภูเขาโลนลี่ จากมังกรสม็อก
ภาพยนตร์ได้ฉายครั้งแรกที่ นิวซีแลนด์ เมื่อวันที่ 28 พฤศจิกายน 2012 และจะฉายพร้อมกันทั่วโลกในวันที่ 14 ธันวาคม 2012 ในระบบฟิล์ม ระบบดิจิตอลสองมิติ ดิจิตอลสามมิติ ดิจิตอลสี่มิติ ไอแมกซ์ดิจิตอลสามมิติ และดิจิตอลสามมิติอัตราเร็วภาพสูง (High Frame Rate 3D) ด้วยอัตราเร็ว 48 เฟรมต่อวินาที ซึ่งมากกว่าอัตราเร็วของภาพยนตร์โดยทั่วไปสองเท่า
อลิซ อินเกลย์
อลิซ อินเกลย์ () เป็นนักยิงธนูชาวออสเตรเลียจากรัฐเวสเทิร์นออสเตรเลีย เธอเข้าแข่งขันให้แก่สโมสรยิงธนูโยไคน์ และเธอได้ทำการเปิดตัวในระดับชาติใน ค.ศ. 2007 ในรายการออสเตรเลียนจูเนียร์เนชันแนลแชมเปี้ยนชิพ เธอเข้าแข่งขันในระดับนานาชาติใน ค.ศ. 2009 ที่รายการเวิลด์คัพครั้งที่ 2 ณ ประเทศตุรกี
อินเกลย์มาจากรัฐเวสเทิร์นออสเตรเลีย และได้อาศัยอยู่ในออสเตรเลียนแคพิทอลเทร์ริทอรี บรรพบุรุษชาวอังกฤษของเธออาศัยอยู่ในพื้นที่เดียวกันกับโรบินฮูดในประวัติศาสตร์ เธอเป็นคนถนัดขวา นอกเหนือจากการยิงธนู เธอได้เล่นเน็ตบอล, คาราเต้, ว่ายน้ำ, ยิมนาสติก, เทนนิส, กรีฑา และฟุตบอล
อินเกลย์เข้าศึกษาที่วิทยาลัยเลคกินนินเดอร์รา และมหาวิทยาลัยอีดิธ โคแวน ที่ซึ่งเธอกำลังศึกษาระดับปริญญาอักษรศาสตรบัณฑิต
อินเกลย์เริ่มต้นการยิงธนูเมื่อเธออายุได้ 12 ปี โดยพี่ชายและพ่อของเธอได้มีส่วนเกี่ยวข้องกับกีฬาดังกล่าวในขณะนั้น เมื่อเธอมีอายุได้ 15 ปี เธอก็ได้รับทุนการศึกษาที่สถาบันกีฬาออสเตรเลีย ที่ซึ่งเธอได้ตั้งหลักปักฐานเป็นระยะเวลาสองปีครึ่ง เธอเข้าแข่งขันในการแข่งขันสโมสรให้แก่สโมสรยิงธนูโยไคน์ เธอได้ร่วมฝึกกับน้องชายของเธอที่มีชื่อว่าคอลลัม อินเกลย์ โดยเธอได้รับการฝึกสอนจากไซมอน แฟร์เวเธอร์ ผู้ซึ่งทำการฝึกสอนเธอตั้งแต่ ค.ศ. 2009
ออสเตรเลียนจูเนียร์เนชันแนลแชมเปี้ยนชิพ 2007 เป็นรายการระดับชาติรายการแรกที่เธอเข้าแข่งขัน ช่วง ค.ศ. 2009 เป็นปีที่เธอมีผลงานเป็นจำนวนมาก โดยอินเกลย์ได้ประสบความสำเร็จทางกีฬาหลายรายการ เธอเข้าแข่งขันรายการนานาชาติครั้งแรกในเวิลด์คัพ 2009 ที่ประเทศตุรกี ในปีเดียวกันนี้ เธอได้เข้าแข่งขันออสเตรเลียนยูธโอลิมปิกสามรายการ และเธอได้อันดับสองจากการแข่งขันรายการออสเตรเลียนเนชันแนลซีเนียร์แชมเปี้ยนชิพ 2009
ค.ศ. 2010 เป็นอีกปีที่เธอมีผลงานเป็นจำนวนมาก ซึ่งรวมถึงการเป็นที่หนึ่งของรายการออสเตรเลียนจูเนียร์เนชันแนลแชมปี้ยนชิพ 2010 ที่ซึ่งเธอเป็นผู้นำของสนามด้วยคะแนน 155 คะแนน เธอได้เข้าแข่งขันในโอลิมปิกเยาวชนที่ประเทศสิงคโปร์ โดยเป็นนักยิงธนูหญิงเพียงคนเดียวของออสเตรเลียที่เข้าแข่งขัน เธอเป็นฝ่ายแพ้ในรอบควอเตอร์ไฟนอลของประเภทบุคคลหญิง และอยู่ในลำดับที่ 9 ของอันดับรวม ส่วนในประเภททีมผสม เธอกับเพื่อนร่วมทีมชื่อเบน น็อตต์ ได้อยู่ในลำดับที่ห้า หลังจากนั้น เธอได้เข้าร่วมทีมยิงธนูออสเตรเลียเข้าแข่งขันรายการกีฬาเครือจักรภพ 2010
อินเกลย์เข้าแข่งขันหลายรายการใน ค.ศ. 2011 รวมถึงกีฬามหาวิทยาลัยโลกที่ประเทศจีนเป็นเจ้าภาพ และยิงธนูชิงแชมป์โลกเยาวชนที่ประเทศโปแลนด์ ในเดือนกันยายน ค.ศ. 2011 เธอได้รับการขนานนามให้เป็นนักยิงธนูเงาประจำทีมโอลิมปิก และได้เข้าร่วมค่ายฝึกทีมชาติในแคนเบอร์ราในเดือนกันยายน ค.ศ. 2011 หลังจากนั้นเธอได้เดินทางสู่กรุงลอนดอนในเดือนตุลาคม ค.ศ. 2011 เพื่อร่วมรายการทดสอบในโอลิมปิก ณ ลอร์ดคริกเกตกราวน์ และเธอยังได้ขึ้นแท่นในการแข่งขันกีฬาโอลิมปิกรอบคัดเลือกโซนโอเชียเนียในมกราคม ค.ศ. 2012 จากนั้น เธอได้เข้าร่วมค่ายฝึกทีมชาติในแคนเบอร์ราใน ค.ศ. 2012 ในรายการชิงแชมป์แห่งชาติ 2012 ของประเภททีมคันธนูโค้งกลับ เธอได้เป็นส่วนหนึ่งของทีมยิงธนูออสเตรเลียตะวันตก ในส่วนเป้าหมายของทีม เธอมีคะแนนที่ 2,548 คะแนน ในรายการยิงธนูเป้าหมายชิงแชมป์แห่งชาติ 2012 เธอได้อันดับสองในฐานะสมาชิกของเอดับบลิวเอ ในเดือนมีนาคม ในการสรรหานักยิงธนูร่วมแข่งโอลิมปิก 2012 เธอได้เป็นที่สองด้วยคะแนน 2,548 คะแนน
วิ่งปล้นฟัด
วิ่งปล้นฟัด (; ; ชื่อย่อ "CZ12") หรือที่รู้จักกันในชื่อ ใหญ่สั่งมาเกิด 3 () เป็นภาพยนตร์แอ็คชั่นฮ่องกงที่ เขียนบท กำกับ และนำแสดงโดยเฉินหลง ภาพยนตร์ชุดนี้เป็นภาคต่อของภาพยนตร์ ค.ศ. 1991 ที่มีชื่อว่า"ใหญ่สั่งมาเกิด 2 ตอน อินทรีทะเลทราย"
เจซีได้กลับมาปฏิบัติหน้าที่ของเขาอีกครั้งในฐานะนักล่าสมบัติ ผู้แสวงหาสิบสองหัวสำริดแห่งสัตว์ปีนักษัตรที่ถูกปล้นจากพระราชวังฤดูร้อนหยวนหมิงหยวนในช่วงสงครามฝิ่นครั้งที่สอง ในปี ค.ศ. 1860
นักแสดงรับเชิญ
"วิ่งปล้นฟัด" ได้แรงบันดาลใจมาจากเรื่องภาพยนตร์การตูนชุด ดราก้อนบอลของ อากิระ โทริยาม่า และ โทริยาม่า ก็ได้กล่าวว่าเฉินหลงมีอิทธิพลต่อผลงานของเขาเช่นกัน ภาพยนตร์เรื่องนี้เป็นหนึ่งในภาพยนตร์ที่ใช้งบประมาณในการถ่ายทำมากที่สุด โดยในฉากต่อสู้สุดท้ายของภาพยนตร์ เฉินหลงได้ใช้งบประมาณสำหรับการถ่ายทำในฉากนี้สูงถึง 70 ล้านหยวน นอกจากนี้ เฉินหลงยังได้รับการบันทึกลงในบันทึกสถิติโลกกินเนสส์ว่าเป็นบุคคลที่มีชื่อมากที่สุดในเครดิตหนังตอนจบ โดยในหนังเรื่องนี้เฉินหลงรับหน้าที่ทั้งหมด 15 อย่าง เช่น ผู้อำนวยการสร้าง, ผู้กำกับ, ผู้เขียนบท, นักแสดงนำ, บันทึกภาพ, บันทึกเสียง, ซาวด์เอฟเฟกต์, กำกับศิลป์, สตันท์แมน รวมถึงจัดอาหารให้กับกองถ่าย หรือแม้แต่ทำความสะอาด ทำลายสถิติที่เคยมีคนทำไว้ 11 ชื่อคือ โรเบิร์ต รอดริเกซ และภาพยนตร์ทำรายได้กว่า 135,130,000 ดอลลาร์สหรัฐในบ็อกซ์ออฟฟิศจีน
จากวันที่ 18 เมษายน ถึงวันที่ 2 พฤษภาคม ค.ศ. 2012 เฉินหลงได้เข้าหลายฉากในภาพยนตร์ที่อุโมงค์ลมแนวตั้งของแอโรเดียม ลัตเวีย ซึ่งอยู่ในเยลกาวา ประเทศลัตเวีย และได้ถ่ายทำฉากเสี่ยงตาย 4 นาที บนภูเขาไฟยาเซอร์ ที่เกาะแทนนา ในประเทศวานูอาตู รวมทั้งได้มีการถ่ายทำในประเทศฝรั่งเศส, จีน และไต้หวัน เฉินหลงได้ทำการแสดงในฉากต่อสู้ด้วยตนเองเป็นส่วนใหญ่ และใช้การสมทบเพียงเล็กน้อยจากทีมสตันท์ของตัวเอง
ฉากต่อสู้สำคัญในภาพยนตร์แอ็คชั่นชุดนี้ใช้งบในการสร้างที่ 70 ล้านเหรินหมินปี้ (หรือกว่า 10 ล้านดอลลาร์สหรัฐ)
ในงานเปิดตัวภาพยนตร์ที่ปักกิ่ง เฉินหลงได้กล่าวว่า ด้วยอายุที่มากขึ้นนี่อาจเป็นภาพยนตร์แอ๊คชั่นเรื่องสุดท้ายแล้วในชีวิตของตน พร้อมกับได้เปิดตัว 2 นักแสดงสาวที่รับบทสำคัญในเรื่องนี้ คือ จาง หลันซิน และเหยา ซิงถง ที่อาจเรียกได้ว่าเป็น "หลง เกิร์ลส์" เหมือนกับ "บอนด์ เกิร์ลส์" ในภาพยนตร์ชุด เจมส์ บอนด์
ภาพยนตร์ถ่ายทำในหลายประเทศ เช่น ฝรั่งเศส, จีนแผ่นดินใหญ่, ไต้หวัน, วานูอาตู รวมทั้งสิ้น 7 ประเทศ ใน 4 ทวีป
ภาพยนตร์ชุดนี้มีกำหนดฉายรอบปฐมทัศน์ ณ วันที่ 12 ธันวาคม ค.ศ. 2012, ครั้งที่ 13 ในฮ่องกง และครั้งที่ 14 ในมาเก๊า
เดอะแฟนธ่อมออฟดิโอเปร่า (ละครเพลง)
เดอะแฟนธ่อมออฟดิโอเปร่าเป็นละครเพลง ประพันธ์โดย แอนดรูว์ ลอยด์ เวบเบอร์ ดัดแปลงจากนิยายฝรั่งเศสเรื่อง "Le Fantôme de l'Opéra" โดย Gaston Leroux เป็นเรื่องเกี่ยวกับนักร้องสาวสวย Christine Daaé ที่ถูก "ปิศาจ" อัจฉริยะทางดนตรีผู้ลึกลับมาหลงไหล อาจถือได้ว่าเป็นละครเพลงที่ประสบความสำเร็จสูงสุดตลอดกาล และจัดแสดงยาวนานที่สุดในประวัติศาสตร์ละครบรอดเวย์ด้วย
ลำจวน สวนแตง
ลำจวน สวนแตง มีชื่อจริงว่า ลำจวน เกษมสุข ศิลปินพื้นบ้าน เพลงอีแซว หัวหน้าคณะเพลงอีแซว คณะแม่ลำจวน สวนแตง
ลำจวนเกิดเมื่อปี พ.ศ. 2478 ที่ตำบลศาลาขาว อำเภอเมืองสุพรรณบุรี จังหวัดสุพรรณบุรี เริ่มหัดเพลงอีแซวครั้งแรกตอนอายุ 12 ปี ตัวของลำจวนเองไม่เคยสนใจเพลงอีแซวมาก่อนเลย เห็นเขาเล่นเพลงยังไม่อยากดู เพราะว่าเขาร้องกันหยาบคาย ไม่น่าฟัง จนกระทั่งวันหนึ่งได้มีโอกาสตามพี่สาวไปเที่ยวงานปิดทองหลวงพ่อโตที่วัดป่าเลไลยก์ ได้เห็นเขาเล่นเพลง ดูแล้วสนุกสนาน จึงได้ติดตามพี่มาลัยไปงานเพลง มีอยู่วันหนึ่งพี่สาวป่วยรักษาไม่หาย ลุงเป็นคนมาบอกกับพ่อว่า จะต้องทรงเจ้า ถ้ารับเป็นคนทรงจึงจะหาย แต่ว่าพ่อเป็นคนไม่ชอบเพลง พอพี่สาวรับเป็นคนทรงเจ้า อาการป่วยก็หาย พอมีคนมาหาเพลงพี่สาวยังไปไม่ค่อยจะไหว ลำจวนจึงจำเป็นต้องหิ้วกระเป๋าไปให้พี่สาว ตอนนั้นอายุ 12 ปี สมัยก่อนไปเล่นเพลงต้องเดินไป ไปกับพี่สาวบ่อย ๆ เข้าเขาให้ร้องก็ไม่กล้าร้อง อายคนดู เริ่มต้นที่การตีฉิ่ง ได้ค่าตัวงานละ 1 บาท อยู่มาวันหนึ่งเห็นคนที่เขาเล่นเพลงเป็นได้ค่าตัวงานละ 30 บาท แต่ตัวเองตีฉิ่งได้ 10 บาท ก็เลยคิดอยากร้องเพลง ก็ไปขอเพลงออกตัวจากรุ่นพี เดินทางไปก็ต่อเพลงกันไป เมื่อไปเล่นงานบ่อย ๆ ก็จำเนื้อเพลงได้ ระยะหลัง ๆ มีความสนใจเพลงอีแซวมากขึ้น ใช้เวลาไม่นานก็จำเพลงได้มาก มีเพลงหักกัน (เพลงที่ว่ากันเจ็บ ๆ) แก้กันไม่ตก ผู้ชายว่ามาแล้วผู้หญิงแก้เพลงไม่ได้
ลำจวน ใช้ชื่อในการแสดงเพลงอีแซวว่า "ลำจวน สวนแตง" เป็นแม่เพลงที่รู้เพลงมาก ฝึกหัดเพลงมาตั้งแต่เด็กๆ และมีไหวพริบในการร้องมาก
ศรีนวล ขำอาจ
ศรีนวล ขำอาจ (เกิด 14 มกราคม 2486) หรือ คุณแม่ศรีนวล ขำอาจ ภรรยาของคุณพ่อหวังดี นิมา (พ่อหวังเต๊ะ)
คุณแม่ศรีนวล ขำอาจเป็นศิลปินพื้นบ้าน ลำตัด ศรีนวล ขำอาจ จบการศึกษาชั้นประถมศึกษาปีที่4จากโรงเรียนวัดกลาง คุณแม่และคุณพ่อของท่านมีอาชีพชาวนา ทำนา ทำไร่ และแม่ศรีนวล ขำอาจเป็นลูกพี่ลูกน้องกับแม่ประยูร ยมเยี่ยม ท่านจึงได้มีโอกาสได้เรียนรู้เกี่ยวกับลำตัดโดยพ่อของท่านได้ฝากท่านไว้กับพ่อหวังเต๊ะพ่อหวังเต๊ะจึงรับท่านเป็นสมาชิกในคณะเพราะแม่ศรีนวลเป็นคนที่ยิ้มเก่ง ท่านได้ขออนุญาต คุณพ่อและคุณแม่ของท่านไปบ้านของพ่อหวังเต๊ะพร้อมกับแม่อุ่นเรือน นิมา(น้องสาวแม่ประยูร ยมเยี่ยม)ท่านได้ฝึกลำตัดมาเรื่อยๆตั้งแต่ท่านมีอายุ15ปีจนถึงปัจจุบันท่านยังเคยเป็นนางเอกคณะหวังเต๊ะอีกด้วยและท่านยังมีความสามารถด้าน เพลงเรือ เพลงฉ่อย เพลงเกี่ยวข้าว เพลงอีแซว เพลงพวงมาลัย และเพลงขอทานอีกด้วย ต่อมาท่านก็ได้สมรสกับพ่อหวังดี นิมา(พ่อหวังเต๊ะ) และมีธิดา 1 คนคือคุณนิรามัย นิมา(คุณปุ๊ก)
ในเมื่อปีพุทธศักราช 2542 ท่านได้รับรางวัลศิลปินดีเด่นของจังหวัดปทุมธานีอีกด้วย
นิวดิไวด์
"นิวดิไวด์" () เป็นเพลงของวงดนตรีร็อกชาวอเมริกัน ลิงคินพาร์ก ซิงเกิลนี้เป็นเพลงประกอบภาพยนตร์ของ ไมเคิล เบย์ (Michael Bay) ในเรื่องทรานส์ฟอร์มเมอร์ส อภิมหาสงครามแค้น ออกจำหน่ายในวันที่ 18 พฤษภาคม พ.ศ. 2552 เป็นหนึ่งในไม่กี่เพลงที่ได้อันดับเพลงร็อกสูงสุดในสหรัฐอเมริกา โดยได้รับการชื่นชมจากนักวิจารณ์มืออาชีพและยังเป็นเพลงหนึ่งของลิงคินพาร์คที่ได้รับความนิยม
จากเพลง "วอตไอฟ์ดัน" ของลิงคินพาร์กที่เคยรวมอยู่ในอัลบั้มรวมเพลงประกอบภาพยนตร์ทรานส์ฟอร์มเมอร์สเมื่อสองปีที่แล้ว หลังจากนั้น ไมค์ ชิโนดะ ได้พูดถึงเพลง "นิวดิไวด์" เป็นครั้งแรกในวันที่ 28 มีนาคม พ.ศ. 2552 โดยกล่าวว่า "เรากำลังเริ่มทำผลงานเพลงขึ้นมาใหม่ในสองสัปดาห์ที่ผ่านมา ด้วยเสียงสังเคราะห์ที่หนักหน่วง"
ไซมอน แฟร์เวเธอร์
ไซมอน แฟร์เวเธอร์, โอเอเอ็ม (; 9 ตุลาคม ค.ศ. 1969 — ) เป็นนักยิงธนูที่เกิดในแอดิเลด รัฐเซาท์ออสเตรเลีย เขามีส่วนสูงที่ 175 ซม. และน้ำหนัก 71 กก. แฟร์เวเธอร์ได้รับรางวัลเหรียญทองจากการแข่งขันชิงแชมป์โลกที่ประเทศโปแลนด์ใน ค.ศ. 1991 นอกจากนี้ เขายังได้รับการประกาศให้เป็นยังออสเตรเลียนออฟเดอะเยียร์ใน ค.ศ. 1991
หลังจากการแข่งขันโอลิมปิกในช่วงต้น ที่ซึ่งเขาได้รับพิจารณาโดยทั่วไปว่าอาจห่างเหินไปจากการกีฬา กระนั้น แฟร์เวเธอร์ก็หวนกลับมาร่วมยิงธนูเนื่องด้วยจิตสำนึกที่มีต่อชาติออสเตรเลีย การยิงธนูครั้งสำคัญของเขาประสบผลสำเร็จโดยได้รับเหรียญทองในโอลิมปิกฤดูร้อน 2000 จากประเภทบุคคลชาย และเขายังเป็นสมาชิกทีมชาติออสเตรเลียที่ซึ่งได้อันดับสิบสองจากการแข่งขันประเภททีม
ไซมอนเข้าร่วมแข่งขันโอลิมปิก 5 สมัย ซึ่งได้แก่โอลิมปิกฤดูร้อน 1988, 1992, 1996, 2000 และ 2004 นอกจากนี้ เขายังได้รางวัลเป็นจำนวนนับไม่ถ้วนในช่วง 20 ปีที่ผ่านมา ส่วนใน ค.ศ. 1997 แฟร์เวเธอร์ได้รับวุฒิปริญญาด้านการออกแบบเครื่องประดับจากมหาวิทยาลัยแห่งเซาท์ออสเตรเลีย และใน ค.ศ. 2002 แฟร์เวเธอร์ได้รับการแต่งตั้งจากสถาบันกีฬาออสเตรเลียให้เป็นเบสท์ออฟเดอะเบสท์
วันที่ 1 มีนาคม ค.ศ. 2009 การยิงธนูแห่งออสเตรเลียได้ประกาศการแต่งตั้งให้แฟร์เวเธอร์เป็นหัวหน้าผู้ฝึกสอนยิงธนูทีมชาติในประเทศออสเตรเลีย ด้านชีวิตส่วนตัว แฟร์เวเธอร์แต่งงานกับอดีตนักไตรกีฬาแชมป์โลกที่มีชื่อว่าแจ็คกี แฟร์เวเธอร์ (นามสกุลเดิม กัลลาเกอร์)
มีการี
มีการี (, "บะหมี่แกง"; ) เป็นอาหารที่มีลักษณะเฉพาะในมาเลเซีย ทำจากบะหมี่ไข่สีเหลืองหรือหมี่ฮุ้นที่ทำจากข้าว ในน้ำแกงเผ็ดใส่กะทิ ใส่เต้าหู้ กุ้ง ไก่ ปลาดุก เนื้อไก่ ไข่ต้ม ใบสะระแหน่ กินกับซัมบัล ทางภาคใต้ของมาเลเซียและสิงคโปร์จะเรียกเป็น "ละก์ซาการี" (, "ละก์ซาแกง"; ) ถ้าใส่หอยแครง
พระบรมวงศานุวงศ์แห่งสวีเดน
พระบรมวงศานุวงศ์แห่งสวีเดน ถือกำเนิดขึ้นในปี ค.ศ. 1818 ซึ่งพระบรมวงศานุวงศ์ดังกล่าวเป็นสมาชิกของราชวงศ์เบอร์นาดอตต์ ซึ่งมีความสัมพันธ์กับองค์พระมหากษัตริย์ บ้างก็ดำรงพระอิสริยยศ บ้างก็มาจากการสมรสเข้ามาเป็นสมาชิกของราชวงศ์ และบ้างก็ไม่มีพระอิสริยยศแต่เป็นพระประยูรญาติสนิท
ก่อนปี ค.ศ. 1818 พระบรมวงศานุวงศ์ของสวีเดนจะมาจากราชวงศ์โฮลชไตน์-กอตทอร์ป ซึ่งเป็นสาขาของราชวงศ์โอลเดนบวร์ก ซึ่งปกครองสวีเดนช่วงปี ค.ศ. 1457 ถึงปี 1521 และจากปี ค.ศ. 1751 จนลุในปี 1818 ผู้อ้างสิทธิ์ในราชบัลลังก์คนสุดท้าย คือ เจ้าชายกุสตาฟแห่งวาซา
ส่วนพระบรมวงศานุวงศ์สายปัจจุบัน คือ ราชวงศ์เบอร์นาดอตต์ อันสืบเชื้อสายมาแต่กษัตริย์คาร์ลที่ 14 จอห์นแห่งสวีเดนและนอร์เวย์ กับเดซีเร คลารี ซึ่งมีบรรพบุรุษมาจากประเทศฝรั่งเศส
สมาชกของพระราชวงศ์สวีเดน แบ่งเป็นสามกลุ่มคือ พระบรมวงศานุวงศ์ พระอนุวงศ์ และพระญาติวงศ์ (ซึ่งบางส่วนสูญเสียสถานะการเป็นเจ้า) ดังนี้* "พระบรมวงศานุวงศ์"
** "พระอนุวงศ์"
*** "พระญาติวงศ์"
ทีวีไฟว์ (ฟิลิปปินส์)
ทีวีไฟว์ (อังกฤษ:TV5) เป็นสถานีโทรทัศน์ในประเทศฟิลิปปินส์ซึ่งดำเนินการโดย บริษัทการกระจายเสียงและแพร่ภาพร่วมแห่งฟิลิปปินส์ (อังกฤษ:Associated Broadcasting Company) ซึ่งถือหุ้นโดยกลุ่มมีเดียเควสต์โฮลดิง (อังกฤษ:MediaQuest Holdings, Inc.) เริ่มออกอากาศครั้งแรกในปี ค.ศ. 1960 ในยุคแรกโดยมี ชิโน โรเซส เป็นผู้ก่อตั้ง จนถึงช่วงปี ค.ศ. 1972 ในสมัยของประธานาธิบดีเฟอร์ดินานด์ มาร์กอส ได้มีการประกาศกฎอัยการศึก ทำให้สถานีต้องหยุดออกอากาศไป 20 ปี ต่อมา เอ็ดเวิร์ด ทัน และลูกชายของ ชิโน โรเซส ที่ชื่อว่า เอ็ดการ์โด ซี. โรเซส ได้ก่อตั้งเอบีซี-5 ในยุคใหม่โดยเริ่มทดลองออกอากาศในช่วงปลายปี ค.ศ. 1991 และเริ่มออกอากาศอย่างเป็นทางการในวันที่ 21 กุมภาพันธ์ ค.ศ. 1992
จนถึงในวันที่ 8 สิงหาคม ค.ศ. 2008 เอบีซีได้ยุติการออกอากาศลงและออกอากาศนาฬิกานับถอยหลังเพื่อเตรียมการเปลี่ยนผ่านสู่ชื่อใหม่ คือ ทีวีไฟว์ จนถึงในวันที่ 9 สิงหาคม ค.ศ. 2008 จึงเริ่มออกอากาศอย่างเป็นทางการในชื่อใหม่ และทำให้จำนวนผู้ชมเพิ่มสุงขึ้นจาก 1.9% ในเดือนกรกฎาคม 2008 เป็น 11.1% ในเดือนกันยายน 2551 โดยมีกลุ่ม มีเดียพรีมาเบอร์ฮัด ของมาเลเซียนเป็นเจ้าของ ต่อมาในปี ค.ศ. 2009 มีเดียไพรมาเบอร์ฮัดได้ถอนหุ้น และในปี ค.ศ. 2010 กลุ่มมีเดียเควสต์โฮลดิงจึงได้ถือหุ้นแทน และในปี ค.ศ. 2011 ทีวีไฟว์ได้ก่อตั้ง อัคซยอนทีวี (ฟิลิปิโน:Aksyon TV) ช่องรายการข่าวผ่านโทรทัศน์ภาคพื้นดินช่องแรกของฟิลิปปินส์โดยออกอากาศทางช่อง 41 ในพื้นที่เมโทรมะนิลา และช่อง 29 ในเซบูและดาเวา
นา นา นา (นา นา นา นา นา นา นา นา นา)
นา นา นา (นา นา นา นา นา นา นา นา นา) เป็นเพลงแนวอัลเทอร์เนทีฟ และป็อปพังก์ ของมายเคมิคอลโรแมนซ์ เป็นซิงเกิลแรกจากสตูดิโอส์อัลบั้มที่ 4 คือ
Version 1 (promotional CD)
Version 2 (promotional CD)
Version 3 (digital download)
Version 4 (7″ vinyl and CD)
เทวญาณ
เทวปรัชญา (; "theosophia") มีที่มาจากคำว่า θεός "theos" ที่แปลว่า เทว + σοφία "sophia" ที่แปลว่าปรัชญาหรือปรีชาญาณ เทวปรัชญาจึงหมายถึง "ความรู้เกี่ยวกับพระเป็นเจ้า" ใช้หมายถึงระบบปรัชญาแบบคุยหลัทธิ (Esotericism) ที่มุ่งเข้าถึงพระเป็นเจ้าโดยตรง โดยไม่ผ่านการอาศัยคัมภีร์หรือผู้รู้อื่น ๆ
เทวปรัชญาจึงเป็นส่วนหนึ่งของคุยหลัทธิซึ่งให้ความสำคัญกับความรู้หรือปัญญาที่นำไปสู่การหลุดพ้นเฉพาะบุคคล นักเทวปรัชญาพยายามเข้าใจรหัสยภาวะของเอกภพ และสิ่งที่เชื่อมเอกภพ มนุษยชาติ และพระเป็นเจ้าเข้าด้วยกัน เทวปรัชญามีจุดมุ่งหมายที่จะสืบหาต้นกำเนิดของพระเป็นเจ้าและมนุษยชาติ วันสิ้นโลก ชีวิต และมนุษยชาติ ด้วยการศึกษาประเด็นเหล่านี้ นักเทวปรัชญาเชื่อว่าจะสามารถอธิบายจุดมุ่งหมายและกำเนิดของเอกภพได้
ก้อนเลือดใต้หนังศีรษะเหตุคลอด
ก้อนเลือดใต้หนังศีรษะเหตุคลอด หรือ ก้อนเลือดใต้หนังศีรษะทารกเหตุคลอด () เป็นภาวะที่มีเลือดออกระหว่างกะโหลกศีรษะและเยื่อหุ้มกระดูกกะโหลกศีรษะของทารกแรกเกิดที่เกิดจากการฉีกขาดของหลอดเลือดที่อยู่ในเยื่อหุ้มกระดูก ทั้งนี้เนื่องจากเป็นเลือดที่ออกในช่องใต้เยื่อหุ้มกระดูก จึงมีขอบเขตจำกัดอยู่ในกระดูกแต่ละชิ้น ไม่สามารถเกิดก้อนเลือดข้ามบริเวณไปถึงกระดูกอีกชิ้นหนึ่งได้
ภาวะหายใจเร็วชั่วคราวในทารกแรกเกิด
ภาวะหายใจเร็วชั่วคราวในทารกแรกเกิด (; TTN, TTNB) เป็นความผิดปกติของระบบหายใจที่พบได้ในทารกหลังเกิดใหม่ๆ และเป็นสาเหตุของภาวะหายใจลำบากที่พบบ่อยที่สุดในทารกคลอดครบกำหนด ทารกจะมีอาการหายใจเร็วกว่าช่วงปกติ (ทารกหายใจปกติ 40-60 ครั้งต่อนาที) เชื่อว่าเป็นจากการมีสารน้ำค้างอยู่ในปอด ส่วนใหญ่พบในทารกอายุครรภ์มากกว่า 35 สัปดาห์ที่คลอดโดยไม่ผ่านช่วงของการเบ่งคลอด เช่น คลอดโดยการผ่าตัดคลอด ส่วนใหญ่หายได้เองในเวลา 24-48 ชั่วโมง การรักษาหลักคือการรักษาประคับประคอง อาจใช้ออกซิเจนเสริม หรือให้ยาปฏิชีวนะหากสงสัยภาวะอื่นที่อาจเป็นสาเหตุ การตรวจเอกซเรย์จะพบปอดขยายมากกว่าปกติ มีลายหลอดเลือดปอดเห็นชัด กะบังลมแบนราบลง และพบรอยของเหลวในร่องแนวนอนของปอดขวา
พระบรมราชวังจตุมุขสิริมงคล
พระบรมราชวังในพระราชาณาจักรกัมพูชา () หรือ พระบรมราชวังจตุมุขสิริมงคล () เป็นพระราชวังที่ตั้งอยู่ในกรุงพนมเปญ ประเทศกัมพูชา เป็นกลุ่มอาคารพระราชมนเทียรของพระมหากษัตริย์กัมพูชา พระเจ้าแผ่นดินกัมพูชาเสด็จประทับที่นี้นับแต่แรกสร้างใน ค.ศ. 1866 และเสด็จไปประทับที่อื่นเมื่อบ้านเมืองวุ่นวายเพราะเขมรแดงเรืองอำนาจ
ชาวไทยมักเรียกพระราชวังแห่งนี้ว่า "พระราชวังเขมรินทร์" ทั้ง ๆ ที่ชื่อ "เขมรินทร์" () เป็นเพียงพระที่นั่งองค์หนึ่งในพระบรมราชวังจตุมุขเท่านั้น
พระบรมราชวังนี้สร้างขึ้นหลังจากที่พระบาทสมเด็จพระนโรดม พรหมบริรักษ์ ทรงย้ายเมืองหลวงจากกรุงอุดง มายังกรุงพนมเปญ ในช่วงกลางคริสต์ศตวรรษที่ 19 พระราชวังแห่งนี้ตั้งอยู่บนฝั่งตะวันตกของลำน้ำของแม่น้ำ 4 สายที่ไหลมาบรรจบกัน อันได้แก่ แม่น้ำที่ไหลจากโตนเลสาบและโตนเลบาสัก ไหลรวมกับแม่น้ำโขงที่แบ่งเป็น แม่น้ำโขงเหนือและแม่น้ำโขงใต้ จึงเรียกว่า “จตุมุข” (ចតុមុខ) ที่สื่อถึง พระพรหม ผู้มี 4 หน้า พระราชวังยังหันหน้าไปทางทิศตะวันออก มีอาคารที่แตกต่างกัน และเป็นสถานที่ท่องเที่ยวที่นิยมในปัจจุบัน สถานที่ส่วนใหญ่ภายในเขตพระราชวังเปิดให้เข้าชมได้ ยกเว้นเขตหวงห้ามบางเขต เช่น เขตพระราชฐานที่ประทับ เป็นต้น
เกรตสตอร์กดาร์บี
เกรทสตอร์คดาร์บี้ คือการแข่งขันที่จัดขึ้นในปี ค.ศ. 1926 ถึง ค.ศ. 1936 โดยเป็นการแข่งขันของผู้หญิงในโตรอนโต ประเทศแคนาดา ว่าผู้ใดจะให้กำเนิดลูกได้มากทีสุด เพื่อที่จะได้เป็นผู้มีสิทธิ์ในพินัยกรรม
การแข่งขันนี้เกิดขึ้นเนื่องจากพินัยกรรมของ ชารลส์ แวนซ์ มิลลาร์ ผู้เป็นทนายความและนักการคลังชาวโตรอนโต ที่ระบุว่าจะยกมรดกที่เป็นอสังหาริมทรัพย์ให้กับหญิงสาวที่สามารถผลิตลูกได้มากที่สุดภายในช่วงสิบปีหลังการตายของเขา ศาลสูงแห่งแคนาดาได้ทำการตีความและประกาศว่าข้อความนั้นชอบด้วยกฎหมาย ในการแข่งขันนี้ มีผู้ชนะร่วมกันคือ แอนนี่ แคทเธอรีน สมิธ, แคทลีน เอลเลน เนเกิล, ลูซี เอลิซ ทิมเล็ค และอิซาเบล แมรี แมคลีน โดยแต่ละคนได้รับเงินรางวัลคนละ 125,000 ดอลลาร์สำหรับลูก 9 คนของเขา โดยมีเงินรางวัล 12,500 ดอลลาร์สำหรับลินเลียน เคนนี (ลูก 10 คน แต่ 2 คนเสียชีวิตตั้งแต่เกิด) กับ พอลีน เมย์ คลาร์ก (ลูก 10 คน เป็นแฝด 5 คู่ แต่ลูกหลายคนเป็นลูกของพ่อที่พอลีนไม่ได้สมรสด้วย)